## Pravilnik o stavljanju na tržištu materijala za vegetativno umnažanje loze

### NN 133/2006 (11.12.2006.), Pravilnik o stavljanju na tržištu materijala za vegetativno umnažanje loze

# MINISTARSTVO POLJOPRIVREDE, ŠUMARSTVA I VODNOGA GOSPODARSTVA

**3024**

Na temelju članka 2. stavka 3., članka 4. stavka 4., članka 32. stavka 2. i 3.,
članka 33. stavka 6. i 7., članka 34. stavka 7., članka 35. stavka 4., članka
36. stavka 2., članka 37. stavka 2., članka 38. stavka 5., članka 39. stavka 2.
i 4., članka 40. stavka 4., članka 41. stavka 6., članka 42. stavka 6., članka
43. stavka 2. i 5., članka 46. stavka 3., članka 47. stavka 8., članka 49.
stavka 3. i članka 50. stavka 3. i 4. Zakona o sjemenu, sadnom materijalu i
priznavanju sorti poljoprivrednog bilja (»Narodne novine«, broj 140/05) ministar
poljoprivrede, šumarstva i vodnoga gospodarstva donosi

## PRAVILNIK

### O STAVLJANJU NA TRŽIŠTE MATERIJALA ZA VEGETATIVNO UMNAŽANJE LOZE

OPĆE ODREDBE

*Sadržaj Pravilnika*

Članak 1.

Ovim Pravilnikom propisuju se uvjeti certifikacije poljoprivred­nog sadnog
materijala loza (u daljnjem tekstu: sadni materijal); kategorije i uvjeti za
pojedinu kategoriju u smislu podrijetla, autentičnosti sorte i podloge te
vegetativne razvijenosti i zdravstvenog stanja; uvjeti proizvodnje sadnog
materijala; uvjeti i postupak struč­nog nadzora i nadzora pod stručnom kontrolom
za pojedinu kategoriju sadnog materijala; uvjeti za ovlašćivanje osoba za
obavljanje nadzora; uvjeti koje moraju ispunjavati dobavljači sadnog materijala;
način i vrijeme prijave za nadzor; nadzor rada laboratorija; obrasci i
dokumentacija; sadržaj, oblik i način vođenja evidencije o izdanim certifikatima
o sadnom materijalu; način i uvjeti provođenja naknadne kontrole; način i uvjeti
pakiranja, plombiranja i označavanja sadnog materijala za pojedinu kategoriju;
uvjeti trgovine sadnog materijala na veliko i malo; dokumenti koji prilikom
uvoza obavezno prate sadni materijal i/ili se nalaze na pakiranju; uvjeti za
uvoz i stavljanje na tržište sadnog materijala u pogledu pakiranja, plombiranja
i označavanja te način vođenja evidencije.

Članak 2.

1) Odredbe ovog Pravilnika odnose se na sadni materijal loze koji se stavlja na
tržište.
2) Odredbe ovoga Pravilnika ne odnose se na sadni materijal namijenjen izvozu.

POSEBNE ODREDBE

*Značenje izraza*

Članak 3.

U smislu ovog Pravilnika pojedini izrazi imaju sljedeće značenje:
*1. Loze su biljke roda Vitis (L.)* namijenjene za proizvodnju grož­đa ili se
upotrebljavaju kao sadni materijal tih biljaka.
A. Sorta je skupina biljaka unutar najniže botaničke taksonomske jedinice, koja
se može:
a) odrediti prema ekspresiji svojstava koja su rezultat danog genotipa ili
kombinacije genotipova;
b) razlikovati od bilo koje druge skupine biljaka prema barem jednom izraženom
svojstvu; i
c) smatrati jedinkom u pogledu njene sposobnosti da umnažanjem ostaje
nepromijenjena.
B. Klon je vegetativno potomstvo sorte koji je istovjetan odabranom matičnom
trsu u pogledu sortne autentičnosti, njegovih fenotipskih svojstava i njegovog
zdravstvenog stanja.
*2. Sadni materijal čine:*I. sadnice loze:
a) lozni korjenjaci kao dijelovi necijepljene ukorijenjene rozgve ili zeljaste
mladice namijenjeni za sadnju kao necijepljene ili kao podloge; i
b) lozni cijepovi su dijelovi rozgve ili zeljaste mladice spojeni cijepljenjem
na podlogu čiji je podzemni dio ukorijenjen.
II. reprodukcijski sadni materijal:
a) rozgve su jednogodišnje odrvenjene mladice;
b) zeljaste mladice su neodrvenjene mladice;
c) reznice podloga su rozgve ili zeljaste mladice loza namijenjene proizvodnji
loznih cijepova
d) reznice plemki-dijelovi rozgve ili zeljaste mladice namijenjene tvorbi
nadzemnih dijelova kod proizvodnje loznih cijepova ili kod in situ cijepljenja
biljaka;
e) reznice za korjenjake-dijelovi rozgve ili zeljaste mladice namijenjene za
proizvodnju loznih korjenjaka.
3. *Matičnjaci* su matični nasadi za proizvodnju reznica podloga ili reznica
plemki za cijepljenje.
4. Prporišta su rasadnici za uzgoj loznih korijenjaka i/ili loznih cijepova.

*Kategorije sadnog materijala*

Članak 4.

Na tržište se može staviti sadni materijal kojemu je u postupku certifikacije
potvrđena kategorija:
1. Inicijalni ili predosnovni sadni materija (u daljnjem tekstu: predosnovni) je
materijal:
a) koji je proizveden pod odgovornošću dobavljača u skladu s prihvaćenim
postupcima za održavanje autentičnosti sorte, a gdje je to primjenjivo klona i
postupcima za sprečavanje biljnih bolesti;
b) koji je namijenjen za proizvodnju osnovnog ili certificiranog sadnog
materijala;
c) koji zadovoljava uvjete propisane za osnovni sadni materijal u Dodatku 1. i
2. koji su tiskani uz ovaj Pravilnik i njegov su sastavni dio; i
d) za koji je stručnim nadzorom utvrđeno da ispunjava zahtjeve iz ove točke.
2. Osnovni sadni materijal je materijal:
a) koji je proizveden pod odgovornošću dobavljača u skladu s prihvaćenim
postupcima za održavanje autentičnosti sorte, a gdje je to primjenjivo klona i
postupcima za sprječavanje biljnih bolesti te koji je dobiven vegetativnim
umnažanjem direktno od predosnov­nog sadnog materijala;
b) koji je namijenjen za proizvodnju certificiranog sadnog materijala;
c) koji zadovoljava uvjete propisane za osnovni sadni materijal u Dodatku 1. i
2. ovoga Pravilnika; i
d) za koji je stručnim nadzorom utvrđeno da ispunjava zahtjeve iz ove točke.
3. Certificirani sadni materijal je materijal:
a) koji je dobiven direktno od predosnovnog ili osnovnog sadnog materijala;
b) koji je namijenjen za proizvodnju sadnica loze koje se koriste neposredno za
proizvodnju grožđa ili proizvodnju reprodukcijskog sadnog materijala
namijenjenog za proizvodnju sadnica loze kategorije standard;
c) koji zadovoljava uvjete propisane za certificirani materijal u Dodatku 1. i
2. ovoga Pravilnika; i
d) za koji je stručnim nadzorom utvrđeno da ispunjava zahtjeve iz ove točke.
4. Standardni sadni materijal je materijal:
a) koji je sortno autentičan i ima sortnu čistoću;
b) koji je namijenjen za proizvodnju sadnica loze koje se koriste neposredno za
proizvodnju grožđa ili proizvodnju reprodukcijskog sadnog materijala
namijenjenog za proizvodnju sadnica loze kategorije standard;
c) koji zadovoljava uvjete propisane za standardni materijal u Dodatku 1. i 2.
ovoga Pravilnika;
d) za koji je stručnim nadzorom ili nadzorom pod stručnom kontrolom utvrđeno da
ispunjava zahtjeve iz ove točke.

*Proizvodnja sadnog materijala*

Članak 5.

1. Sadni materijal može proizvoditi pravna ili fizička osoba (u daljnjem tekstu:
dobavljač) koja je upisana i registrirana u Upisniku dobavljača sadnog
materijala (u daljnjem tekstu: Upisnik).
2. Dobavljač registriran za djelatnost proizvodnje sadnog materijala mora voditi
pisanu evidenciju na Obrascu broj 1. koji se nalazi u Dodatku 8. koji je tiskan
uz ovaj Pravilnik i njegov je sastavni dio.
3. Dobavljač registriran za djelatnost distribucije i prodaje sadnog materijala
mora voditi pisanu evidenciju na Obrascu broj 2. koji se nalazi u Dodatku 8.
ovoga Pravilnika.
4. Dobavljač registriran za djelatnost proizvodnje sadnog materijala mora voditi
pisanu evidenciju o zasnovanoj proizvodnji za sadni materijal koji se proizvodi
za izvoz na Obrascu broj 3. koji se nalazi u Dodatku 8. ovoga Pravilnika.
5. Sadni materijal iz stavka 4. ovoga članka mora biti označen i odvojen od
ostale proizvodnje sadnog materijala, koja je namijenjena stavljanju na tržište,
zaštitnim pojasom bez biljnog pokrova od najmanje 3 m. U slučaju da je zaštitni
pojas zatravljen mora biti redovito košen.
6. O podacima iz stavka 4. ovoga članka dobavljač mora izvijestiti nadležnu
fitosanitarnu inspekciju i Zavod za sjemenarstvo i rasadničarstvo (u daljnjem
tekstu: Zavod).

*Kvaliteta reprodukcijskog sadnog materijala i sadnica loze*

Članak 6.

1. Sadni materijal kategorija predosnovni, osnovni, certificirani i standardni
na tržištu mora ispunjavati zahtjeve kvalitete koji su propisani u Dodatku 2.
ovoga Pravilnika.
2. Provjera kvalitete sadnog materijala na tržištu izvršit će se uzimanjem
uzoraka i njihovom dostavom na laboratorijsku analizu.

Članak 7.

1. Laboratorijskom analizom na prisutnost štetnih organizama provodi se kontrola
kvalitete sadnog materijala u skladu sa člankom 38. stavkom 1. Zakona o sjemenu,
sadnom materijalu i priznavanju sorti poljoprivrednog bilja (u daljnjem tekstu:
Zakon).
2. Zavod provodi nadzor nad radom ovlaštenih laboratorija kontrolom ispunjavanja
uvjeta za upis u Upisnik laboratorija za kontrolu kvalitete poljoprivrednog
reprodukcijskog sadnog materijal (u daljnjem tekstu: Upisnik laboratorija) i
kontrolom postupka laboratorijske analize.
3. Kontrolu postupka laboratorijske analize iz stavka 2. ovoga članka Zavod
provodi usporednom analizom istog uzorka biljnog materijala u nekoliko
ovlaštenih laboratorija u zemlji ili u laboratoriju u inozemstvu ili u
laboratoriju znanstvene ustanove ukoliko taj laboratorij ispunjava uvjete za
upis u Upisnik laboratorija.
4. Ako Zavod u kontroli iz stavka 2. ovoga članka utvrdi da laboratorij ne
ispunjava uvjete za upis u Upisnik laboratorija i/ili su u postupku
laboratorijske analize učinjeni veći propusti predložit će Ministarstvu
poljoprivrede, šumarstva i vodnoga gospodarstva (u daljnjem tekstu:
Ministarstvo) trajno ili privremeno brisanje laboratorija iz Upisnika
laboratorija.

Članak 8.

1. Uzimanje uzoraka sadnog materijal za laboratorijsku analizu provode nadležni
fitosanitarni inspektori, osposobljeni djelatnici Zavoda ili dobavljača.
2. Za uzimanje uzoraka sadnog materijala Ministarstvo će ovlastiti osposobljenog
djelatnika Zavoda ili dobavljača na prijedlog Zavoda za zaštitu bilja u
poljoprivredi i šumarstvu Republike Hrvatske, a ukoliko je isti prošao stručno
osposobljavanje pri tom zavodu.

*Nadzor*

Članak 9.

1. Zavod provodi stručni nadzor nad proizvodnjom reprodukcijskog sadnog
materijala svih kategorija i sadnica loze kategorije predosnovni, osnovni i
certificirani materijal.
2. Sadni materijal mora biti stručno nadziran u svim fazama, od trenutka vađenja
ili odvajanja od matičnog trsa do njegove dostave krajnjem potrošaču kako bi se
očuvala autentičnost tog materijala.
3. Zavod će ovlastiti dobavljača za provođenje nadzora pod stručnom kontrolom
nad sadnicama loze kategorije standardni prema članku 39. stavku 2. Zakona ako
ima nadzornika za obavljanje poslova nadzora pod stručnom kontrolom, a koji:
a) je osoba u radnom odnosu kod dobavljača;
b) je inženjer ili diplomirani inženjer agronomije/poljoprivrede odnosno
prvostupnik agronomije/poljoprivrede ili magistar agronomske/poljoprivredne
struke;
c) nema privatni interes u vezi provođenja nadzora;
d) ima dvogodišnje radno iskustvo u rasadničarskoj proizvod­nji;
e) je prošao provjeru znanja u Zavodu i stekao uvjerenje za obavljanje nadzora
pod stručnom kontrolom;
f) je dao pismenu izjavu da će provoditi nadzor pod stručnom kontrolom po istim
pravilima kao što se provodi stručni nadzor.
4) U slučaju da dobavljač nema nadzornika za obavljanje poslova nadzora pod
stručnom kontrolom, Zavod će obaviti nadzor sadnica loze kategorije standardni.
5. Po obavljenom nadzoru pod stručnom kontrolom dobavljač dostavlja Zavodu
Uvjerenje o priznavanju sadnog materijala (u daljnjem tekstu: Uvjerenje o sadnom
materijalu) najkasnije do 15. prosinca tekuće godine.
6. Nasumičnom kontrolom Zavod provodi nadzor dobavljača u skladu sa člankom 41.
stavak 1. podstavak 2. Zakona kako bi se provjerilo udovoljava li sadni
materijal kategorije standardni materijal uvjetima kvalitete propisanim ovim
Pravilnikom.
7. U slučaju povrede pravila o stručnom nadzoru prilikom provođenja nadzora pod
stručnom kontrolom, nadzorniku za kojeg se utvrdi da je kriv bilo namjerno ili
nenamjerno Zavod će oduzeti ovlaštenje.
8. U slučaju povrede pravila o stručnom nadzoru iz stavka 7. ovoga članka svako
certificiranje ispitivanog sadnog materijala bit će poništeno uz zabranu
stavljanja na tržište i povlačenja prodanog sadnog materijala, osim u slučaju da
se dokaže da takav sadni materijal ispunjava sve propisane zahtjeve.

Članak 10.

1. Naknadnu kontrolu sadnog materijala provodi Zavod.
2. Za naknadnu kontrolu iz stavka 1. ovoga članka uzima se uzorak od određenog
broja partija sadnog materijala. Uzorak uzima stručno osposobljena osoba Zavoda
ili nadležni fitosanitani inspektor. Uzeti uzorci provjeravaju se u poljskim
pokusima i/ili u laboratorijskim analizama. Poljski pokusi i/ili laboratorijske
analize autentičnosti sorte (analize sorte i klona ili molekularna analiza na
razini gen markera) provodit će se pri Zavodu, a analize zdravstvenog sta.)
Sorte i opseg uzimanja uzoraka za naknadnu kontrolu iz stavka 1. ovoga članka
utvrdit će se godišnjim planom kontrole koji će donijeti Zavod uz suglasnost
Ministarstva.

Članak 11.

1. Dobavljač podnosi Zavodu prijavu za nadzor svih kategorija najkasnije do 30.
travnja tekuće godine.
2. Prijava se podnosi na Obrascu broj 4. koji se nalazi u Dodat­ku 8. ovoga
Pravilnika.
3. Uz prijavu se prilažu:
– Uvjerenje o sadnom materijalu ili Certifikat o sadnom materijalu uz otpremnicu
iz domaće proizvodnje;
– Certifikat o sadnom materijalu nadležnog tijela zemlje izvoznice;
– kopija katastarskog plana s ucrtanim rasadnikom ili prporištem te plan sadnje
u prporištu (s označenim sortama i kombinacijama cijepljenja);
– rješenje Ministarstva o odobravanju proizvodnje sadnog materijala za
naručitelja iz trećih zemalja ukoliko se sadni materijal proizvodi u skladu s
člankom 34. Zakona.
4. Zavod će provesti stručni nadzor temeljem prijave dobavljača ukoliko je
dobavljač upisan u Upisnik i ispunjava uvjete iz članka 33. stavka 2. Zakona.

Članak 12.

1. Stručnim nadzorom i nadzorom pod stručnom kontrolom utvrđuje se da li sadni
materijal udovoljava uvjetima kvalitete propisanim u Dodatku 2. ovoga
Pravilnika.
2. Način provođenja stručnog nadzora i nadzora pod stručnom kontrolom propisan
je u Dodatku 4. koji je tiskan uz ovaj Pravilnik i njegov je sastavni dio.
3. Nakon obavljenog stručnog nadzora i nadzora pod stručnom kontrolom sastavlja
se Zapisnik. Obrazac Zapisnika nalazi se u Dodatku 8. ovoga Pravilnika.
4. Zapisnik se sastavlja posebno za svaku lokaciju na kojoj se proizvodi sadni
materijal.
5. Stručni nadzor se obavlja u prisutnosti odgovorne osobe dobavljača koji je
prijavio sadni materijal za stručni nadzor.
6. Nakon obavljenog stručnog nadzora i nadzora pod stručnom kontrolom Zavod
podnosi Ministarstvu Izvješće o obavljenom nadzoru nad sadnim materijalom (u
daljnjem tekstu: Izvješće).

Članak 13.

1. Nakon obavljenih obaveznih pregleda iz članka 9. stavka 1. ovoga Pravilnika i
na temelju nalaza stručnog nadzora Zavod izdaje Uvjerenje o sadnom materijalu za
sadni materijal kategorije predosnovni, osnovni, certificirani i standardni
materijal, a dobavljač izdaje Uvjerenje o sadnom materijalu za sadnice loze
kategorije standardni materijal kada provodi nadzor pod stručnom kontrolom.
2. Obrazac Uvjerenja propisan je u Dodatku 8. ovoga Pravilnika.
3. Zavod odnosno dobavljač vode evidenciju o izdanim Uvjerenjima o sadnom
materijalu na Obrascu broj 8. koji se nalazi u Dodatku 8. ovoga Pravilnika.

Članak 14.

1. Dobavljač podnosi Zavodu Zahtjev za izdavanje Certifikata o sadnom materijalu
na pakiranju i obrasca Certifikata o sadnom materijalu uz otpremnicu (u daljnjem
tekstu: Zahtjev) koji je propisan na Obrascu broj 9. u Dodatku 8. ovoga
Pravilnika.
2. Uz Zahtjev se dostavlja Uvjerenje o sadnom materijalu.
3. Za sadni materijal iz domaće proizvodnje Zavod izdaje Certifikat o sadnom
materijalu iz stavka 1. ovoga članka.
4. Zavod i dobavljač vode evidenciju o izdanim Certifikatima o sadnom materijalu
odnosno o količini sadnog materijala za koje dobavljač podnosi Zahtjev za
izdavanje certifikata. Evidencija se vodi na Obrascu broj 10. koji se nalazi u
Dodatku 8. ovoga Pravilnika.

*Pakiranje, plombiranje i označavanje sadnog materijala*

Članak 15.

1. Sadni materijal svih kategorija koji se stavlja na tržište mora biti
plombiran i označen pod stručnim nadzorom ili u okviru nadzora pod stručnom
kontrolom na način da se pakiranje ili snop ne može otvoriti bez oštećenja
plombe ili ostavljanja traga oštećenja na pakiranju ili Certifikatu o sadnom
materijalu na pakiranju.
2. Pakiranje sadnog materijala iz stavka 1. ovoga članka smatra se originalnim
pakiranjem.
3. Sadni materijal iz stavka 1. ovoga članka može se pakirati pojedinačno ili u
snopove.
4. U jedan snop smije se pakirati samo sadni materijal iste partije.
5. Zavod obavlja provjeru ispravnosti plombiranja i označavanja pakiranja sadnog
materijala kod dobavljača.
6. Na tržište Republike Hrvatske dobavljač može staviti više pakiranja ili
snopova sadnica loze iste partije ili snopa koje imaju jednaka svojstva,
koristeći jedan Certifikat o sadnom materijalu na pakiranju u skladu s Dodatkom
5., koji je tiskan uz ovaj Pravilnik i njegov je sastavni dio. U takvim
slučajevima, paketi i snopovi vežu se vezicom na koju se pričvrsti Certifikat o
sadnom materijalu na pakiranju na takav način da se pri razdvajanju pakiranja
ili snopova vezica ošteti i više ju nije moguće ponovno namjestiti na način da
nije vidljivo. Ponovno plombiranje nije dozvoljeno.
7. Certifikat o sadnom materijalu na pakiranju može uključiti biljnu putovnicu,
ako su za to ispunjeni uvjeti kojima se regulira biljno zdravstvo i izdavanje
biljne putovnice.
8. Kupac sadnog materijala najmanje godinu dana mora čuvati Certifikate o sadnom
materijalu na pakiranju i oni moraju biti na raspolaganju tijelu koje obavlja
nadzor.

Članak 16.

1. Sadni materijal sorata koje su genetski modificirane mora biti označen u
skladu sa Zakonom i posebnim propisima kojima su uređeni genetski modificirani
organizmi.
2. Dobavljač koji stavlja na tržište sadni materijal genetski modificirane
sorte, u svomu katalogu prodaje loze, mora jasno naznačiti da je sorta genetski
modificirana te navesti namjenu genetske modifikacije.

Članak 17.

1. Prilikom stavljanja na tržište pakiranja svih kategorija sadnog materijala
moraju:
– imati plombom pričvršćen Certifikat o sadnom materijalu na pakiranju od
odgovarajućeg materijala koji prethodno nije korišten;
– imati Certifikat o sadnom materijalu na pakiranju koji sadrži podatke
propisane u Dodatku 5. ovoga Pravilnika, na hrvatskom jeziku i/ili jednom od
službenih jezika Zajednice, plombom pričvrš­ćen s vanjske strane pakiranja ili
snopa u boji certifikata propisanoj za pojedinu kategoriju sadnog materijala;
– pratiti Certifikat o sadnom materijalu uz otpremnicu koji sadrži podatke
propisane u Dodatku 5. ovoga Pravilnika na hrvatskom jeziku.
2. Prilikom stavljanja na tržište sadni materijal mora biti označen Certifikatom
o sadnom materijalu na pakiranju:
– bijele boje s ljubičastom dijagonalnom linijom za kategoriju predosnovni;
– bijele boje za kategoriju osnovni;
– plave boje za kategoriju certificirani; i
– tamnožute boje za kategoriju standardni materijal.
3. Sadni materijal koji se stavlja na tržište u skladu sa člankom 37. stavkom 2.
Zakona mora na Certifikatu o sadnom materijalu na pakiranju sadržavati naznaku:
»Sadni materijal ne ispunjava zahtjeve propisane za kategoriju«, a boja
certifikata o sadnom materijalu bit će:
– u boji propisanoj za kategoriju kojoj taj sadni materijal odgovara, ako se
radi o sorti koja se nalazi na Sortnoj listi Republike Hrvatske;
– smeđe boje u svim ostalim slučajevima.
4. Za pakiranje sadnog materijala upotrebljava se ambalaža od materijala koji su
najprikladniji da zaštite sadni materijal od oštećenja pri prijevozu, rukovanju
i skladištenju.

*Stavljanje na tržište sadnog materijala*

Članak 18.

Sadni materijal može se staviti na tržište ako udovoljava uvjetima propisanim
člankom 45. Zakona, odnosno ako u vezi sa podstavcima 1., 2. i 3. istoga članka
ispunjava uvjete da:
a) je službeno certificiran kao predosnovni sadni materijal, osnovni sadni
materijal, certificirani sadni materijal ili standardni sadni materijal, osim u
slučaju podloga gdje reprodukcijski sadni materijal mora biti u kategoriji
certificirani sadni materijal ili višoj;
b) ispunjava uvjete propisane u Dodatku 2. ovoga Pravilnika;
c) pripada sorti, koja je upisana u Sortnu listu Republike Hrvatske u skladu s
propisima koji uređuju postupak upisa sorte u sortnu listu i vođenje sortne
liste, odnosno u slučaju klona, ako je taj klon upisan u popis klonova, koji su
službeno prijavljeni u postupak priznavanja sorti.

Članak 19.

Tijekom uzgoja, vađenja ili odvajanja od roditeljskog stabla te pakiranja,
plombiranja, skladištenja i prijevoza sadni materijal mora se držati u odvojenim
partijama, razvrstan po sortama, a gdje je primjenjivo, predosnovni, osnovni i
certificirani sadni materijal mora biti razvrstan po klonovima.

Članak 20.

1. Sadni materijal može se staviti na tržište u ujednačenim partijama,
originalno pakiran, plombiran i označen kao predosnovni, osnovni, certificirani
i standardni i ako je označen Certifikatom o sadnom materijalu na pakiranju i
Certifikatom o sadnom materijalu uz otpremnicu.
2. Sadni materijal iz domaće proizvodnje može se staviti na tržište u
ujednačenim partijama, originalno pakiran, plombiran i označen kao predosnovni,
osnovni, certificirani i standardni i ako je označen Certifikatom o sadnom
materijalu na pakiranju i Certifikatom o sadnom materijalu uz otpremnicu koje je
u skladu s ovim Pravilnikom izdao Zavod.

Članak 21.

1. Trgovinom sadnog materijala mogu se baviti pravne ili fizič­ke osobe koje su
registrirane za tu djelatnost.
2. Trgovinom sadnog materijala na veliko može se baviti prav­na ili fizička
osoba koja ima zaposlenog diplomiranog inženjera agronomije/poljoprivrede ili
magistra agronomske/poljoprivredne struke.
3. Trgovina sadnog materijala na veliko obavlja se u posebnim prostorijama ili u
skladištima za prodaju robe na veliko.
4. Trgovinom sadnog materijala na malo može se baviti pravna ili fizička osoba
koja u svakoj prodavaonici ima zaposlenog djelatnika sa završenim IV stupnjem
obrazovanja poljoprivredne struke.
5. Pravne i fizičke osobe iz stavka 1. ovoga članka ne mogu prodavati sadni
materijal izvan prodavaonice.
6. Pravne i fizičke osobe iz stavka 1. ovoga članka dužne su sadni materijal
držati u uvjetima koji osiguravaju održavanje njegove kakvoće.

Članak 22.

1. Sadni materijal tijekom prijevoza te u trgovini na veliko i malo mora se
držati u uvjetima (trap, hladnjača, skladište i sl.) koji osiguravaju održavanje
njegove kvalitete, zaštićuju ga od oštećenja i izdvajaju od drugih roba koje na
bilo koji način mogu umanjiti njegovu kvalitetu.
2) Pravne i fizičke osobe registrirane za obavljanje djelatnosti trgovine moraju
imati odvojeni prostor u skladištu i/ili trapu i/ili hladnjači u kojemu će sadni
materijal biti vidno odvojen po vrstama, sortama i hibridima na način da je
omogućen lagan pristup i kontrola sadnog materijala.
3) Sadni materijal koji se u trgovini pojavljuje s golim korijenom mora biti
utrapljen u odgovarajući supstrat na način kojim se osigurava održavanje njegove
kvalitete.

*Uvoz*

Članak 23.

1. Sadni materijal koji se uvozi mora biti originalno pakiran, plombiran i
označen Certifikatom o sadnom materijalu na pakiranju i Certifikatom o sadnom
materijalu uz otpremnicu izdanim od nadležnog tijela zemlje izvoznice.
2. Za pošiljku sadnog materijala iz uvoza smatra se da je istovjetna sadnom
materijalu proizvedenom prema Zakonu i ovome Pravilniku ukoliko su Certifikati o
sadnom materijalu iz stavka 1. ovoga članka izdani od nadležnog tijela zemlje
izvoznice i ako u pogledu sorte, kategorije i kvalitete sadnog materijala
pošiljka udovoljava zahtjevima propisanim Zakonom i ovim Pravilnikom.
3. Nadležni fitosanitarni inspektor u okviru inspekcijskog pregleda pošiljke
kontrolira da li je dobavljač propisno upisan i registriran u Upisniku, da li je
pakiranje sadnog materijala originalno pakirano, plombirano i označeno i da li
udovoljava uvjetima iz stavka 2. ovoga članka.
4. Uvoznik vodi evidenciju o uvezenim količinama sadnog materijala s podacima o:
– botaničkoj vrsti,
– sorti odnosno klonu, a slučaju loznih cijepova i podatke za podlogu i plemku,
– kategoriji,
– vrsti sadnog materijala,
– zemlji proizvodnje sadnog materijala i nadležnom tijelu zemlje izvoznice koje
je izdalo Certifikat o sadnom materijalu,
– zemlji izvoznici, ako je različita od zemlje proizvodnje,
– uvozniku,
– količini sadnog materijala.
5. Evidencija iz stavka 4. ovoga članka vodi se na Obrascu broj 11. koji se
nalazi u Dodatku 8. ovoga Pravilnika.
6. Izvješće o uvezenim količinama sadnog materijala uvoznik dostavlja Zavodu
najkasnije u roku 30 dana od dana uvoza.
7. Po pojedinom uzorku sadnog materijala koji se uvozi temeljem rješenja iz
članka 49. stavka 2. Zakona bilo da se radi o vrsti, sorti ili klonu može se
uvesti do 100 biljaka pojedine sorte ili hibrida.

PRIJELAZNE I ZAVRŠNE ODREDBE

Članak 24.

Danom stupanja na snagu ovoga Pravilnika prestaju važiti odredbe Pravilnika o
stručnom nadzoru nad proizvodnjom poljoprivrednog sadnog materijala (»Narodne
novine« broj 51/99, 128/00, 60/01 i 53/04) i Pravilnika o temeljnim zahtjevima o
kakvoći poljoprivrednog sadnog materijala, načinu pakiranja, plombiranja,
deklariranja i uvjetima držanja sadnog materijala (»Narodne novine« broj 56/99,
140/99, 128/00, 2/05) u dijelu koji se odnosi na sadni materijal loze.

Članak 25.

1. Sadni materijal koji je do stupanja na snagu ovoga Pravilnika bio proizveden,
pakiran i označen prema propisima iz članka 24. ovoga Pravilnika smije se
staviti na tržište do 30. lipnja 2008. godine.
2. U vezi s odredbom članka 18. stavka 1. podstavka a) ovoga Pravilnika do
stupanja Republike Hrvatske u Europsku uniju podloge kao reprodukcijski sadni
materijal mogu se stavljati na tržište i kao kategorija standardni.
3. Zatečeni matični nasadi loze mogu se koristiti za proizvodnju reznica podloga
i plemki, uz obvezu da se do 1. siječnja 2010. godine provede masovna pozitivna
selekcija matičnog nasada sukladno Poglavlju 12. Dodatka 4. koji se nalazi u
prilogu i sastavni je dio ovoga Pravilnika.
4. Matične nasade za koje dobavljač ne ispuni utvrđenu obvezu do roka iz stavka
3. ovoga članka Zavod će brisati iz evidencije matičnih nasada.

Članak 26.

Ovaj Pravilnik objavljuje se u »Narodnim novinama«, a stupa na snagu 1. siječnja
2008.

Klasa: 011-01/06-01/4
Urbroj: 525-1-06-1
Zagreb, 21. studenoga 2006.

Ministar
**Petar Čobanković**, v. r.

**DODATAK 1.**

UVJETI I ZAHTJEVI KOJI SE ODNOSE NA BILJKE U MATIČNIM NASADIMA I PRPORIŠTIMA
TIJEKOM RASTA

1. Biljke u matičnim nasadima i prporištima moraju biti sortno autentične i
sortno čiste te ako je to potrebno imati značajke klona.
2. Opće stanje i razvojni stadiji matičnih biljaka ili biljaka u prporištima
moraju biti prilikom provjere takvi da omogućavaju provjeravanje sortne
autentičnosti i čistoće te zdravstvenog stanja biljaka.
3. Zemlja ili supstrat za sadnju matičnih nasada i prporišta ne smiju biti
zaraženi štetnim organizmima ili njihovim vektorima posebno nematodama, koje
prenose uzročnike virusnih bolesti loze. Zbog toga se matični nasadi i prporišta
sade na razmak koji smanjuje zarazu štetnim organizmima na najnižu moguću mjeru.
4. Prisutnost štetnih organizama koji smanjuju upotrebljivost reprodukcijskog
sadnog materijala mora biti na najnižoj mogućoj razini.
5. Odredbe točke 5.1 do 5.5 primjenjuju se na štetne organizme:
a) koji uzrokuju Grapevine fanleaf virus (GFLV), Arabis mosaic virus (ArMV),
Grapevine leafroll associated virus 1 (GLRaV-1),
b) Grapevine leafroll associated virus 3 (GLRaV-3) i
c) Grapevine fleck disease (GFkV) (samo na podlagama).
5.1 Stručnim nadzorom matičnih nasada, namijenjenih za proizvodnju predosnovnog
reprodukcijskog sadnog materijala mora biti utvrđeno da su bez štetnih
organizama navedenih u točki 5. podtoč­ki a), b) i c) ovoga Dodatka. Nadzor se
temelji na rezultatima analiza zdravstvenog stanja svih biljaka u matičnom
nasadu metodom indeksiranja ili drugom međunarodno priznatom ekvivalentnom
metodom. Zdravstveno stanje biljaka u matičnom nasadu potvrđuje se ponovnom
analizom svih predosnovnih matičnih biljaka na štetne organizme iz točke 5.
podtočke a) i b) ovoga Dodatka, koja se izvode svakih 5 godina. Zaražene matične
biljke se uklone iz matičnog nasada. Razlozi za uklanjanje biljaka radi štetnih
organizama iz točke 5. ovoga Dodatka ili drugih razloga upisuju se u matičnu
knjigu u kojoj se vode podaci o matičnom nasadu.
5.2 Stručnim nadzorom matičnih nasada, namijenjenih za proizvodnju osnovnog
reprodukcijskog sadnog materijala mora biti utvrđeno da su bez štetnih
organizama navedenih u točki 5. podtoč­ki a) i b) ovoga Dodatka. Nadzor se
temelji na rezultatima analiza zdravstvenog stanja svih osnovnih matičnih
biljaka u matičnom nasadu koji se obavljaju najmanje svakih 6 godina nakon 3.
godine starosti matičnih biljaka.
Ako se izvode godišnji službeni vizualni pregledi svih biljaka u matičnom
nasadu, analiza zdravstvenog stanja matičnih biljaka obavljaju se najmanje
svakih 6 godina nakon 6. godine starosti matičnih biljaka.
Zaražene osnovne matične biljke se uklone iz matičnog nasada. Razlozi za
uklanjanje biljaka radi štetnih organizama ili drugih razloga upisuju se u
matičnu knjigu u kojoj se vode podaci o matičnom nasadu.
5.3 Stručnim nadzorom matičnih nasada, namijenjenih za proizvodnju
certificiranog reprodukcijskog materijala mora biti utvrđeno da su bez štetnih
organizama koji su navedeni u točki 5. podtoč­ki a) i b) ovoga Dodatka. Nadzor
se temelji na rezultatima analiza zdravstvenog stanja biljaka u matičnom nasadu
koja se obavljaju u skladu s međunarodno prihvaćenim standardiziranim normama za
izvođenje postupaka nadzora najmanje na svakih 10 godina nakon 5. godine
starosti matičnih biljaka.
Ako se izvode godišnji stručni vizualni pregledi svih biljaka u matičnom nasadu,
analiza zdravstvenog stanja matičnih biljaka obavlja se najmanje svakih 10
godina nakon 10. godine starosti matičnih biljaka.
Zaražene matične biljke se uklone iz matičnog nasada. Udio matičnih biljaka,
koje se uklone iz matičnog nasada radi prisutnosti štetnih organizama iz točke
5. podtočke a) i b) ovoga Dodatka ne smije prelaziti 5 %. Razlozi za uklanjanje
biljaka radi štetnih organizama ili drugih razloga upisuju se u matičnu knjigu u
kojoj se vode podaci o matičnom nasadu.
5.4 U matičnim nasadima namijenjenim za proizvodnju standardnog reprodukcijskog
sadnog materijala udio matičnih biljaka koje se uklone iz matičnog nasada radi
prisutnosti štetnih organizama iz točke 5. podtočke a) i b) ovoga Dodatka ne
smije prelaziti 10 %. Zaražene biljke uklone se iz reprodukcije. Razlozi za
uklanjanje biljaka radi štetnih organizama ili drugih razloga se upisuju u
matičnu knjigu, u kojoj se vode podaci o matičnom nasadu.
5.5 U prporištima se redovitim, godišnjim stručnim nadzorom, temeljenim na
vizualnom pregledu, a ako je potrebno i/ili dodatnim pregledima odnosno
testiranjima, mora utvrditi da su bez štetnih organizama iz točke 5. podtočke a)
i b) ovoga Dodatka.
6. Prporišta nije dozvoljeno saditi unutar vinograda ili matičnih nasada.
Najmanja udaljenost od vinograda ili matičnog nasada mora biti najmanje 3 m.
7. Reprodukcijski sadni materijal koji se upotrebljava za proiz­vodnju reznica
podloga, plemki, korenjaka podloga i ukorijenjenih loznih cijepova, mora
potjecati isključivo od matičnih trsova koji su službeno pregledani i potvrđeni
(certificirani).
8. Pored stručnog nadzora iz točke 5. ovoga Dodatka u matičnim nasadima i
prporištima izvodi se najmanje jedan službeni poljski pregled. Dodatni poljski
pregledi izvode se u slučaju nepravilnosti ili sporova koji mogu utjecati na
konačnu kvalitetu reprodukcijskog materijala.

**DODATAK 2.**

UVJETI VEZANI UZ SADNI MATERIJAL

Poglavlje 1.

OPĆI UVJETI

1. Sadni materijal mora imati sortnu autentičnost i čistoću, a ako je neophodno
i klonsku čistoću; pri stavljanju na tržište sadnog materijala kategorije
standardni dozvoljeno je 1 % odstupanja.
2. Sadni materijal mora imati minimalnu tehničku čistoću od 96 %.
Tehnički nečistim smatrat će se:
a) potpuno ili djelomično isušen sadni materijal čak i kada je nakon isušivanja
namočen u vodu;
b) oštećen, savijen ili ranjen sadni materijal, naročito kada ga je oštetila
tuča ili mraz ili kada je zdrobljen ili slomljen;
c) materijal koji ne zadovoljava zahtjeve propisane u Poglavlju 3.
3. Rozgve moraju doseći zadovoljavajuće stanje zrelosti drveta.
4. Štetni organizmi koji smanjuju upotrebljivost sadnog materijala moraju biti
na najnižoj mogućoj razini.
Sadni materijal koji pokazuje jasne znakove ili simptome zaraze štetnim
organizmima za koje ne postoji učinkovito tretiranje, uklonit će se.

Poglavlje 2.
POSEBNI UVJETI

*1. Lozni cijepovi*

Lozni cijepovi sastavljeni kombinacijom plemke i podloge iste kategorije
razvrstat će se u tu kategoriju.
Lozni cijepovi sastavljeni kombinacijom plemke i podloge različitih kategorija
razvrstat će se u nižu kategoriju od onih kategorija od kojih su sastavljeni.

Poglavlje 3.
OCJENJIVANJE

*1. Reznice podloga, korjenjaci i plemke*

*Promjer*
Mjerenje će se vršiti na najširoj točki vršnog poprečnog presjeka. Ovaj standard
ne primjenjuje se na zelene korjenjake.
I. Reznice podloga i reznice plemki
a) vršni promjer – 6,5 do 12 mm;
b) maksimalni promjer donjeg dijela-15 mm osim u slučaju precijepljenih sadnica
za cijepljenje biljaka in situ.
II. Reznice za korjenjake
a) minimalni vršni promjer-3,5 mm.

*2. Lozni korjenjaci*

*A. Promjer*
Promjer mjeren na sredini gornjeg internodija ispod vršnog pupa i uzduž najduže
osi bit će najmanje 5 mm. Ovaj standard ne primjenjuje se na lozne korjenjake iz
zeljastih mladica.
*B. Dužina*Udaljenost od pete reznice (baze korjena) i baze vršnog pupa neće biti manja od:
a) 30 cm za lozne korjenjake namijenjene za cijepljenje, međutim za lozne
korjenjake namijenjene za Siciliju ta udaljenost bit će 20 cm;
b) 20 cm za ostale lozne korjenjake.
*C. Korijenje*Svaka biljka mora imati najmanje tri dobro razvijena i dobro smještena korijena.
Međutim sorta 420 A može imati samo dva dobro razvijena korijena, pod uvjetom da
se oni nalaze na suprotnim stranama.
*D. Peta*Rez mora biti napravljen na dovoljnoj udaljenosti od dijafrag­me nodija, tako da
nema oštećenja, ali ne više od 1 cm ispod nje.

*3. Lozni cijepovi*

*A. Dužina*Dužina debla loznih cijepova mora biti najmanje 20 cm. Ovaj standard ne
primjenjuje se na lozne cijepove dobivene iz zeljastih mladica.
*B. Korijenje*Svaka biljka mora imati najmanje tri dobro razvijena i dobro smještena korijena.
Međutim, sorta 420 A može imati samo dva dobro razvijena korijena pod uvjetom da
se oni nalaze na suprotnim stranama.
*C. Spojno mjesto*Svaka biljka mora imati odgovarajuće i u potpunosti sraslo spojno mjesto.
*D. Peta*Rez mora biti napravljen na dovoljnoj udaljenosti od dijafragme nodija, tako da
nema oštećenja, ali ne više od 1 cm ispod nje.

DODATAK 3.

ŠTETNI ORGANIZMI KOJI UZROKUJU VIRUSNE I VIROZAMA SLIČNE BOLESTI LOZE TE METODE
ANALIZE ZA UTVRĐIVANJE

Štetni organizmi koji uzrokuju virusne i virozama slične bolesti loze na koje se
testiraju biljke kandidati za predosnovne matične trsove, predosnovni matični
trsovi, osnovni matični trsovi te matični trsovi iz kojih se reže certificirani
sadni materijal i metode analize:

|  |  |  |  |  |
| --- | --- | --- | --- | --- |
| Virusi ili virusu slični organizmi | | Ponavljana analiza | | |
| Ime | Oznaka | Predosnovni matični  trsovi | Osnovni  matični  trsovi | Matični trsovi certificiranih matičnih nasada |
| (1) | (2) | (3) | (4) | (5) |
| Grapevine fanleaf nepovirus | GFLV | 2/a | 2/b | 2/c |
| Arabis mosaic  nepovirus | ArMV | 2/a | 2/b | 2/c |
| Grapevine leafroll associated  closterovirus -1 | GLRaV-1 | 1,2/a | 1,2/b | 1,2/c |
| Grapevine leafroll associated closteroviruses -3 | GLRaV-3 | 1,2/a | 1,2/b | 1,2/c |
| Grapevine fleck virus | GFkV | 2, 3 / d\* | 2/a\* | / |

|  |  |  |
| --- | --- | --- |
| *Napomena:* | Metode analiza:  1. analiza na vitis   indikatore - ili  2. serološki testovi   (ELISA) - ili  3. molekularni  testovi (RT-PCR) | Učestalost analiza:  a) sve biljke svakih 5 godina  b) sve biljke svakih 6 godina, nakon 3. godine starosti biljaka, ili ako se izvode godišnji službeni vizualni pregledi svih biljaka u matičnom nasadu, analiza zdravstvenog stanja matičnih biljaka obavljaju se najmanje svakih 6 godina nakon 6. godine starosti matičnih biljaka  c) uzorkovanje svakih 10 godina, počevši od 5 godine starosti biljaka ili ako se izvode godišnji stručni vizualni pregledi svih biljaka u matičnom nasadu, analiza zdravstvenog stanja matičnih biljaka obavljaju se najmanje svakih 10 godina nakon 10. godine starosti matičnih biljaka.  d) obavezno početno analiziranje biljaka kandidata |

\* - vrijedi samo za podloge
Svi matični nasadi se svake godine vizualno stručno nadziru na sve viruse i
virusu slične organizme, koji uzrokuju bolesti navedene u točki 5. Dodatka 1.
ovoga Pravilnika. U slučaju sumnje na prisutnost navedenih virusa i virusu
sličnih organizama izvodi se uzorkovanje i analiza.
Analize se izvode u skladu s EPPO standardima (EPPO standards – Schemes for the
production of healthy plants for planting; Certification scheme for grapevine)
EPPO certifikacijske sheme su dostupne na web stranici Zavoda (http://www.zsr.hr),
Zavoda za zaštitu bilja (http://www.zzb.hr) i organizacije EPPO ([Neznam s čim da zamijenim](Neznam%20s%20%C4%8Dim%20da%20zamijenim)).

**DODATAK 4.**
METODE I POSTUPCI ZA DOBIVANJE PREDOSNOVNIH, OSNOVNIH I CERTIFICIRANIH MATIČNIH
NASADA

Poglavlje 1.
OPĆE ODREDBE

Sadni materijal koji se nadzire mora:
– biti proizveden od predosnovnog, osnovnog, certificiranog ili standardnog
sadnog materijala u skladu s postupcima i metodama za proizvodnju kvalitetnog
sadnog materijala propisanih ovim Pravilnikom odnosno u slučaju predosnovnih
matičnih trsova ako su proizvedeni u skladu s postupcima i metodama propisanim u
Poglavlju 2. ovoga Dodatka,
– pripadati sorti koja je upisana u Sortnu listu Republike Hrvatske ili
Nacionalnu sortnu listu u skladu s propisima kojima se uređuje postupak upisa
sorte u sortnu listu i vođenje sortne liste odnosno u slučaju klona ako pripada
klonu koji je prošao postupak stručnog nadzora u skladu s Poglavljem 7. ovoga
Dodatka.

Poglavlje 2.
METODE I POSTUPCI ZA DOBIVANJE PREDOSNOVNIH MATIČNIH TRSOVA

1) Trsovi iz kojih se dobivaju predosnovni matični trsovi se izabiru u postupku
pozitivne masovne selekcije ili postupku individualne klonske selekcije ili
introdukcije, u skladu s Dodatkom 7. koji je sastavni dio ovoga Pravilnika.
Predosnovni trsovi moraju potjecati od najmanje 20 trsova izabranih u pozitivnoj
masovnoj selekciji od kojih je svaki u trogodišnjem ocjenjivanju ocijenjen
zbirnom ocjenom minimalno 13. Izabrani trsovi moraju biti zdravi, bez znakova
prisutnosti karantenski štetnih organizama te štetnih organizama koji se šire
sadnim materijalom i utječu na njegovu kvalitetu, a posebno:
– štetnih organizama iz točke 5. Dodatka 1. ovoga Pravilnika,
– raka korijena (*Agrobacterium tumefaciens*) i štetni organizmi koji uzrokuju
raku slične bolesti (*Phomopsis viticola, Eutypa spp., Stereum spp*.),
– grinja (*Calepitrimerus vitis, Eotetranychus carpini in Panonychus ulmi*).
2) Od svih izabranih trsova klasičnim vegetativnim umnažanjem (kloniranjem)
proizvedu se klonska potomstva za predosnovne matične nasade. Sve biljke svih
klonskih potomstava moraju biti:
1. vizualno pregledane na štetne organizme iz točke 1. ovoga Poglavlja;
2. ispitane na štetne organizme iz točke 5. Dodatka 1. ovoga Pravilnika.
Ispitivanje izvodi ovlašteni laboratorij u skladu s metodama iz Dodatka 3. ovoga
Pravilnika.
3) Pojedine biljke kod kojih su svi rezultati pregleda i analiza iz točke 2.
ovog Poglavlja bili negativni predstavljaju predosnovne matične trsove određene
sorte ili sorte podloge.
4) Za predosnovni nasad jedne sorte potrebno je osigurati najmanje 5 klonskih
potomstava podjednake veličine (dobivenih vegetativnim umnažanjem od najmanje 5
elitnih trsova) koji udovoljavaju uvjetima iz točke 2. ovoga Poglavlja.
5) Za predosnovni nasad klona potrebno je osigurati najmanje 10 trsova iz prvog
umnoženog potomstva (klonske linije) matičnog trsa.
6) Detaljni postupak dobivanja predosnovnih matičnih trsova utvrđen je u
Metodama klonske selekcije vinove loze iz Dodatka 7. ovoga Pravilnika.

Poglavlje 3.
ZAHTJEVI ZA NASADE OD PREDOSNOVNIH MATIČNIH TRSOVA

1) Predosnovni matični trsovi iz Poglavlja 2. ovoga Dodatka, namijenjeni za
dobivanje predosnovnog sadnog materijala moraju pored zahtjeva iz Dodatka 1.
ovoga Pravilnika ispunjavati i sljedeće zahtjeve:
1. moraju biti odvojeno posađeni u zemlju ili supstrat. U zem­lji ili u
supstratu ne smije biti prisutna filoksera ili trsov ušenac (*Daktulospharia
vitifoliae Fitch*.). Podrazumijeva se da je ta zemlja ili supstrat bez štetnih
organizama ako je raskužena ili ako je to utvrđeno analiziranjem uzoraka zemlje
ili supstrata;
2. moraju se održavati u uvjetima, koji osiguravaju zaštitu predosnovnih
matičnih trsova od štitastih uši i cikada, zračnih vektora virusnih bolesti.
Rasadnik ili mrežanik u kojem se održavaju predosnovni matični trsovi moraju
biti najmanje 50 m udaljeni od drugih nasada loze;
3. svaki predosnovni matični trs mora biti označen tako da je osigurana njegova
prepoznatljivost i sljedivost do izvora;
4. prije prve proizvodnje predosnovnog reprodukcijskog materijala od
predosnovnih matičnih trsova pojedinog izvora mora se provjeriti autentičnost sa
sortom od koje potječe. Provjera autentič­nosti sa sortom nije potrebna, ako je
napravljena provjera klona u skladu s Dodatkom 7. ovoga Pravilnika;
5. predosnovne matične trsove potrebno je redovito vizualno pregledavati na
prisutnost karantenskih i drugih štetnih organizama iz točke 1. Poglavlja 2.
ovoga Dodatka;
6. uzorkovanje i ponovna analiza matičnih trsova na propisane štetne organizme
se izvodi u skladu s Dodatkom 3. ovoga Pravilnika. Uzorkovanje i analiziranje je
obavezno i u slučaju pojave ili sumnje na pojavu karantenski štetnih organizama
ili drugih štetnih organizama iz točke 5. Dodatka 1. ovoga Pravilnika;
7. predosnovne matične trsove, koji su zaraženi ili pokazuju znakove ili
simptome prisutnosti karantenski štetnih organizama ili štetnih organizama iz
točke 5. Dodatka 1. ovoga Pravilnika potrebno je odstraniti iz rasadnika ili
mrežanika.
2) Uzorci za analiziranje koji se uzimaju u skladu s točkom 1. podtočkom 6.
ovoga Poglavlja, moraju biti uzeti u postupku stručnog nadzora. Ispitivanje
uzetih uzoraka obavlja ovlašteni laboratorij u skladu s metodama propisanim u
Dodatku 3. ovoga Pravilnika
3) Za porijeklo pojedine sorte ili klona iz točke 3., 4. i 5. Poglav­lja 2. vode
se matične knjige, koje sadrže zapise i evidencije o:
– metodi i postupku proizvodnje trsova predosnovnog matičnog nasada i o broju
predosnovnih matičnih trsova, koji su razmnoženi iz pojedinih izvora,
– postupku provjere autentičnosti sa sortom od koje potječu inicijalni ili
predosnovni matični trsovi,
– metodi i postupku održavanja sorte ili klona,
– metodama i datumu praćenja i nadzora štetnih organizama, o uzorkovanju i
analizi te o rezultatima obavljenih analiza,
– mogućem uklanjanju predosnovnih matičnih trsova iz rasadnika ili mrežanika te
o razlozima za njihovo uklanjanje.
4) Matične knjige sadrže i zapise i evidencije o godišnjoj proizvodnji
reprodukcijskog sadnog materijala od predosnovnih matič­nih trsova te sve dokaze
o obavljenim pregledima, uzorkovanjima i testiranjima, koja su obavljena:
– izvješće o provjeri sorte ili klona,
– uvjerenja o sadnom materijalu za predosnovne matične trsove,
– zapisnik o obavljenim godišnjim stručnim nadzorima predosnovnih matičnih
trsova,
– rezultate ponovljenih analiza predosnovnih matičnih trsova.

Poglavlje 4.
ZAHTJEVI ZA NASADE OSNOVNIH I CERTIFICIRANIH MATIČNIH TRSOVA

1) Za podizanje matičnih nasada osnovnih matičnih trsova upotrebljava se u
stručnom nadzoru potvrđen predosnovni sadni materijal, koji je proizveden od
stručno nadziranih predosnovnih matičnih trsova.
2) Za podizanje nasada certificiranih matičnih trsova upotrebljava se u stručnom
nadzoru potvrđen predosnovni ili osnovni sadni materijal, koji je proizveden od
stručno nadziranih preosnovnih ili osnovnih matičnih trsova.
3) Nasadi osnovnih i certificiranih matičnih trsova, koji su namijenjeni za
proizvodnju osnovnog ili certificiranog sadnog materijala, moraju pored zahtjeva
iz Dodatka 1. ovoga Pravilnika ispunjavati i sljedeće zahtjeve:
1. na zemljištu na kojem se podiže osnovni matični nasad ili certificirani
matični nasad prije sadnje moraju biti službeno uzeti uzorci tla i analizom mora
biti utvrđeno da je tlo bez nematoda, vektora virusa;
2. osnovni matični nasad mora biti najmanje 20 m, a certificirani matični nasad
najmanje 5 m udaljen od drugog nasada loze posađenoga s materijalom niže
kategorije;
3. matični trsovi u osnovnom i certificiranom matičnom nasadu moraju biti
posađeni tako da su biljke iste sorte ili podloge odvojene po redovima i
blokovima, koji moraju biti označeni da se jasno odvoje među sobom. Ako su
različiti blokovi u osnovnom matičnom nasadu posađeni u isti red, razmak među
blokovima u redu mora biti najmanje 3 m;
4. matične trsove u osnovnom i certificiranom matičnom nasadu potrebno je
redovito vizualno pregledavati na prisutnost karantenskih i drugih štetnih
organizama iz točke 1. Poglavlja 2. ovoga Pravilnika;
5. u osnovnom i certificiranom matičnom nasadu izvede se uzorkovanje i ponovno
analiziranje matičnih trsova na propisane štetne organizme u skladu s Dodatkom
3. ovoga Pravilnika. Uzorkovanje i analiziranje je obavezno i u slučaju pojave
ili sumnje na pojavu karantenski štetnih organizama ili drugih štetnih
organizama iz točke 5. Dodatka 1. ovoga Pravilnika;
6. matične trsove, koji su zaraženi ili pokazuju znakove ili simptome
prisutnosti karantenski štetnih organizama ili štetnih organizama iz točke 5.
Dodatka 1. ovoga Pravilnika, potrebno je ukloniti iz osnovnog i certificiranog
matičnog nasada;
7. u osnovnom i u certificiranom matičnom nasadu se prije prvog rezanja reznica
plemki ili podloga za cijepljenje napravi godišnja negativna selekcija na sortnu
autentičnost i čistoću. Matične trsove, za koje se u godišnjoj negativnoj
selekciji pokaže da nisu identični u pogledu sorte, ukloni se iz osnovnog i
certificiranog matičnog nasada.
4) Uzorci za kontrolu kvalitete, koji se izvode u skladu s ovim Poglavljem,
moraju biti uzeti u postupku stručnog nadzora. Analizu kvalitete uzetih uzoraka
obavlja ovlašteni laboratorij u skladu s metodama propisanim u Dodatku 3. ovoga
Pravilnika.
5) Za svaki nasad osnovnih matičnih i certificiranih matičnih trsova se vode
matične knjige, u kojima se vode evidencije i zapisi o:
– reprodukcijskom sadnom materijalu, upotrijebljenom za uzgoj osnovnih ili
certificiranih matičnih trsova,
– izvedenoj godišnjoj negativnoj selekciji na sortnu autentičnost i čistoću,
– tehnološkim postupcima, izvedenim u nasadu,
– metodama i vremenu praćenja i nadzora štetnih organizama, o uzorkovanju i
kontroli kvalitete te o rezultatima napravljenih analiza,
– mogućem uklanjanju matičnih trsova iz nasada te o razlozima za njihovo
uklanjanje,
– godišnjoj proizvodnji reprodukcijskog sadnog materijala u nasadu.
6) Matična knjiga sadrži i sve dokaze o matičnom nasadu (kopiju katastarskog
plana sa skicom nasada, dokumente o porijeklu reprodukcijskog sadnog materijala
upotrijebljenog za podizanje nasada, dokaze o pogodnosti tla za sadnju u skladu
s podtočkom 1. točke 3. ovoga Poglavlja, Uvjerenje o sadnom materijalu za
reprodukcijski sadni materijal te zapisnike o obavljenim godišnjim stručnim
nadzorima matičnog nasada).

Poglavlje 5.
ZAHTJEVI ZA PRPORIŠTA

1) Za proizvodnju sadnica loze kategorije certificirani (ukorijenjenih loznih
cijepova ili korjenjaka) upotrebljavaju se certificirane ili potvrđene reznice
plemki ili podloga za cijepljenje, proizvedene u stručno nadziranim
certificiranim matičnim nasadima.
2) Prporišta u kojima se proizvode sadnice loze kategorije certificirani, moraju
pored zahtjeva iz Dodatka 1. ovoga Pravilnika ispunjavati i sljedeće zahtjeve:
– na zemljištu na kojem će biti prporište moraju se prije prvog sađenja službeno
uzeti uzorci tla i analizom mora biti utvrđeno, da je tlo bez nematoda, vektora
virusa;
– pojedine sorte ili klonovi u prporištu moraju biti posađeni odvojeno po
partijama. Partije moraju biti posađene svaka u svom redu, a ako to nije moguće,
među pojedinim partijama u redu mora biti najmanje 3 metra razmaka. Svaka
partija mora biti jasno označena imenom ili šifrom sorte ili klona;
– prporište je potrebno redovito vizualno pregledavati na prisutnost
karantenskih i drugih štetnih organizama iz točke 1. Poglavlja 2. ovoga
Pravilnika;
– uzorkovanje i analiziranje za prporišta je obavezno u slučaju pojave ili
sumnje na pojavu karantenski štetnih organizama ili drugih štetnih organizama iz
točke 5. Dodatka 1. ovoga Pravilnika;
– iz prporišta se uklone sadnice loze koje pokazuju znakove zaraze štetnim
organizmima iz točke 5. Dodatka 1. ovoga Pravilnika ili s Agrobacterium
tumefaciens te sadnice koje nisu sortno čiste.
3) Iznimno od odredbe točke 6. Dodatka 1. ovoga Pravilnika, prporište mora biti
udaljeno od drugog vinograda ili matičnog nasada najmanje 5 m.

STRUČNI NADZOR ILI NADZOR POD STRUČNOM KONTROLOM (CERTIFIKACIJA ILI
POTVRĐIVANJE) SADNOG MATERIJALA

Poglavlje 6.
STRUČNI NADZOR PREDOSNOVNIH MATIČNIH TRSOVA (NASADA)

1) Dobavljač koji namjerava proizvoditi reprodukcijski sadni materijal od
predosnovnih matičnih trsova mora najkasnije do 30. travnja u godini prve
rezidbe reznica plemki ili podloga za cijepljenje podnijeti Zavodu prijavu za
stručni nadzor predosnovnih matič­nih trsova. U prijavi dobavljač navodi
sljedeće podatke:
– ime i prezime dobavljača ili naziv i sjedište tvrtke,
– jedinstveni registracijski broj dobavljača,
-katastarska općina i broj katastarske čestice te površina objekta u kojem se
održavaju matični trsovi kategorije predosnovni,
– ime sorte te broj matičnih trsova i podatke o podlozi upotrijebljenoj za
cijepljenje matičnih trsova (izvor, sorta odnosno klon podloge te kategorija).
2) Uz prijavu dobavljač mora priložiti kopiju katastarskog plana s ucrtanim
objektima ili zemljištem, gdje održava matične trsove kategorije predosnovni
uključujući i zaštitni pojas.
3) Temeljem prijave Zavod:
1. provjerava zapise i evidencije iz matične knjige te dokaze koje sadrži
matična knjiga, a posebno pregledava:
– zapise o izvedenim postupcima i metodama klonske selekcije iz kojih mora biti
razvidno da su predosnovni matični trsovi proiz­vedeni u skladu sa postupcima i
metodama iz Poglavlja 2. ovoga Pravilnika i da su izvedena sva analiza na viruse
i virusu slične organizme iz točke 5. Dodatka 1. ovoga Pravilnika.,
– zapise o provjeravanju autentičnosti predosnovnih matičnih trsova sa sortom od
koje potječu,
– zapise o izvedenim postupcima za sprečavanje pojave i širenja štetnih
organizama i mogućih drugih postupaka u objektima, u kojima se održavaju
predosnovni matični trsovi,
– rezultate uzorkovanja i analiza, iz kojih mora biti razvidno da predosnovni
matični trsovi nisu zaraženi virusima i virusu sličnim organizmima iz točke 5.
Dodatka 1. ovoga Pravilnika,
– zapise o mogućem uklanjanju predosnovnih matičnih trsova iz rasadnika ili
mrežanika te o razlozima za njihovo uklanjanje;
2. pregleda da li se predosnovni matični trsovi održavaju u skladu sa zahtjevima
iz točke 1. Poglavlja 3. ovoga Dodatka;
3. napravi vizualni pregled zdravstvenoga stanja predosnovnih matičnih trsova i
objekata u kojima se ti trsovi održavaju na prisutnost karantenskih i drugih
štetnih organizama iz točke 1. Poglavlja 2. ovoga Dodatka;
4. u slučaju sumnje na prisutnost karantenski štetnih organizama ili štetnih
organizama iz točke 5. Dodatka 1. ovoga Pravilnika uzmu se uzorci sadnog
materijala te pošalju na analizu ovlaštenom laboratoriju. O pronalasku ili
sumnji na karantenski štetne organizme dobavljač bez odgode mora obavijestiti
nadležnog fitosanitarnog inspektora.
4) Ako se na temelju pregleda i analiza iz točke 3. ovoga Poglav­lja utvrdi, da
su predosnovni matični trsovi proizvedeni u skladu s postupcima i metodama iz
Poglavlja 2. ovoga Dodatka i da su ispunjeni zahtjevi za predosnovne matične
trsove iz Poglavlja 3. ovoga Dodatka, Zavod će službeno potvrditi te predosnovne
matične trsove i uvesti ih u evidenciju matičnih stabala.
5) Certifikacija ili potvrđivanje iz točke 4. ovoga Poglavlja traje dok su
ispunjeni zahtjevi za predosnovne matične trsove iz Poglavlja 4. ovoga Dodatka,
odnosno najviše 25 godina od godine službenog potvrđivanja.

Poglavlje 7.
UKLJUČIVANJE KLONA U POSTUPAK STRUČNOG NADZORA

1) Sadni materijal vinove loze može se staviti na tržište s oznakom klona, ako
je klon bio u postupku certifikacije ili potvrđivanja u skladu s ovim
Pravilnikom.
2) Da bi bio certificiran ili potvrđen klon mora ispunjavati slijedeće uvjete:
– inicijalni ili predosnovni matični trsovi moraju biti proizvedeni u skladu s
Poglavljem 2. ovoga Dodatka i moraju ispunjavati zahtjeve iz Poglavlja 3. ovoga
Dodatka,
– prije certifikacije ili potvrđivanja mora biti dodatno provjeren glede
morfoloških, fizioloških i ampelografskih svojstava u skladu sa Dodatkom 7.
ovoga Pravilnika,
– mora imati podobno ime, gdje svaka oznaka može biti sastavljena od tri znaka
koji mogu biti brojke, slova ili kombinacija brojki i slova, pod uvjetom, da ta
oznaka nije registrirana robna marka ili geografska oznaka i da ju nije moguće
zamijeniti s imenom bilo koje opće poznate sorte vinove loze.
3) Na temelju prijave dobavljača (održivača) klona Zavod će provesti stručni
nadzor u skladu s uvjetima stručnog nadzora za predosnovni matični nasad. U
prijavi iz točke 1. Poglavlja 6. ovoga Dodatka dobavljač (održivač) mora posebno
navesti da predlaže i klon u postupak stručnog nadzora te uz podatke o imenu
sorte predosnovnih matičnih trsova navesti i predloženu oznaku klona.

Poglavlje 8.
PREGLED TLA ZA OSNOVNE I CERTIFICIRANE MATIČNE NASADE TE PRPORIŠTA

1) Dobavljač (održivač) koji namjerava održavati matične trsove u osnovnom
matičnom nasadu ili u certificiranom matičnom nasadu ili koji namjerava u
prporištu proizvoditi sadnice loze mora Zavodu najkasnije do 15. rujna u godini
prije planirane sadnje prijaviti zemljište na kojemu će biti matični nasad ili
prporište za pregled. Prijava sadrži podatke o dobavljaču i mjestu proizvodnje
iz prve i druge podtočke točke 1. Poglavlja 6. ovoga Dodatka, podatke o
zemljištu, na kojem će biti matični nasad ili prporište (katastarska općina,
broj katastarske čestice i površina) te podatke o vrsti i kategoriji
reprodukcijskog materijala koji će se upotrijebiti pri podizanju matičnog nasada
ili prporišta. Uz prijavu potrebno je priložiti i kopiju katastarskog plana, s
precizno označenim katastarskim česticama namijenjenim podizanju matičnog nasada
ili prporišta i označenim zaštitnim pojasom.
2) Zavod će obaviti pregled zemljišta i zaštitnog pojasa i uzeti uzorke tla za
analiziranje na prisutnost nematoda, prenosioca virusnih bolesti.
3) Na temelju pregleda i rezultata analiza uzoraka tla, a nakon što utvrdi da li
prijavljeno zemljište ispunjava uvjete iz Poglavlja 4. i 5. ovoga Dodatka Zavod
sastavlja zapisnik.

Poglavlje 9.
CERTIFIKACIJA ILI POTVRĐIVANJE OSNOVNOG I CERTIFICIRANOG MATIČNOG
NASADA

1) Dobavljač prijavljuje Zavodu nasad osnovnih matičnih trsova i nasad
certificiranih matičnih trsova za stručni nadzor najmanje dvije vegetacijske
sezone prije prve upotrebe matičnih trsova za proizvodnju reprodukcijskog sadnog
materijala vinove loze, a najkasnije do 30. travnja u godini prvog pregleda. U
prijavi, navodi podatke iz prve i druge podtočke točke 1. Poglavlja 6. ovoga
Dodatka, podatke o reprodukcijskom materijalu, koji je upotrijebljen pri sadnji
osnovnog ili certificiranog matičnog nasada (porijeklo, sorta odnosno tip
podloge, kategorija, količina materijala) te broj i datum zapisnika o pregledu
tla u skladu s Poglavljem 8. ovoga Dodatka.
2) U postupku do certifikacije ili potvrđivanja u svakoj fazi rasta, u trenutku
koji je najprimjereniji za utvrđivanje prisutnosti štetnih organizama i za
provjeru sortne identičnosti, Zavod će uzeti uzorke te obaviti dva vizualna
pregleda nasada i zaštitnog pojasa glede prisutnosti karantenskih i drugih
štetnih organizama iz točke 1. Poglavlja 2. ovoga Dodatka.
3) Ako Zavod pri pregledu iz točke 2. ovoga Poglavlja utvrdi zarazu ili ako
posumnja na zarazu s karantenski štetnim organizmima ili štetnim organizmima iz
točke 5. Dodatka 1. ovoga Pravilnika uzima uzorke i šalje ih ovlaštenom
laboratoriju na analizu. O pronalasku ili sumnji na karantenski štetne organizme
Zavod će bez odgode obavijestiti nadležnog fitosanitarnog inspektora.
4) Prije certifikacije ili potvrđivanja matičnog nasada Zavod provjerava:
– da li su matični nasadi doista na katastarskim česticama, koje su bile
pregledane u skladu s Poglavljem 8. ovoga Dodatka i da li su u pogledu podizanja
i održavanja nasada ispunjeni uvjeti iz Poglavlja 4. ovoga Dodatka,
– da li je za podizanje matičnog nasada upotrijebljen certificirani
reprodukcijski materijal u skladu s zahtjevima iz točke 1. ili 2. Poglavlja 4.
ovoga Dodatka,
– da li su trsovi, koji pokazuju moguće znakove zaraze štetnim organizmima iz
točke 5. Dodatka 1. ovoga Pravilnika i trsovi, koji su bili izuzeti pri
negativnoj selekciji, doista uklonjeni iz nasada,
– da li dobavljač vodi matičnu knjigu u skladu s točkom 5. i 6. Poglavlja 4.
ovoga Dodatka, a posebno da li matična knjiga sadrži zapise o izvedenim
tehnološkim postupcima i postupcima za sprečavanje pojave i širenja štetnih
organizama u matičnom nasadu, o izvođenju godišnje negativne selekcije na sortnu
identičnost i čistoću te zapise o mogućem odstranjenju matičnih trsova iz nasada
i o razlozima za njihovo odstranjenje.
5) Zavod će certificirati ili potvrditi matični nasad kao osnovni matični nasad
ili kao certificirani matični nasad, ako na temelju pregleda te uzorkovanja i
analiza propisanih u ovom Poglavlju utvrdi da su ispunjeni zahtjevi za nasade
osnovnih matičnih trsova ili nasada certificiranih matičnih trsova iz Poglavlja
4. ovoga Dodatka.
6) Certificiranje ili potvrđivanje iz točke 5. ovoga Poglavlja traje dok su
ispunjeni zahtjevi za nasade osnovnih matičnih trsova ili nasade certificiranih
matičnih trsova iz Poglavlja 4. ovoga Dodatka, a najviše:
– 25 godina od godine službenog odabira za nasade osnovnih matičnih trsova i
– 20 godina od godine službenog odabira za nasade certificiranih matičnih
trsova.

Poglavlje 10.
CERTIFIKACIJA ILI POTVRĐIVANJE REZNICE PLEMKI ILI PODLOGA ZA
CIJEPLJENJE

1) Reznice plemki ili podloga za cijepljenje mogu se proizvoditi od stručno
nadziranih predosnovnih matičnih trsova i od trsova iz stručno nadziranih
osnovnih odnosno certificiranih matičnih nasada.
2) Dobavljač (održivač) koji namjerava od stručno nadziranih predosnovnih
matičnih trsova ili iz stručno nadziranih osnovnih ili certificiranih matičnih
nasada proizvoditi reznice plemki ili podloga za cijepljenje i staviti ih na
tržište kao certificiran ili potvrđen reprodukcijski sadni materijal mora svake
godine, najkasnije do 30. travnja tekuće godine, Zavodu prijaviti godišnju
proizvodnju reprodukcijskog sadnog materijala. U prijavi pored podataka iz
podtočke 1. i 2. točke 1. Poglavlja 6. ovoga Dodatka navodi i broj i datum
izdavanja Uvjerenja o sadnom materijalu za predosnovne matične trsove, osnovnog
matičnog nasada ili certificiranog matičnog nasada u kojem namjerava proizvoditi
reznice plemki ili podloga za cijepljenje.
3) Dobavljač (održivač) u prijavi mora navesti predviđenu količinu
reprodukcijskog sadnog materijala koji namjerava proizvesti. U prijavi zahtjeva
i određen broj certifikata o sadnom materijalu na pakiranju za označavanje
reprodukcijskog sadnog materijala te navodi predviđeni datum pakiranja, način
pakiranja te vrstu i količinu reprodukcijskog materijala u jedinici pakiranja.
Ti podaci mogu se naknadno dostaviti Zavodu, ali najkasnije 10 dana prije
planiranog rezanja reznica plemki ili podloga.
4) Na temelju prijave iz točke 2. ovoga Poglavlja Zavod obavlja najmanje dva
vizualna pregleda u objektu, u kojem su predosnovni matični trsovi, u osnovnom
matičnom nasadu i u matičnom nasadu namijenjenom rezanju certificiranih plemki
vinove loze. U matič­nom nasadu koji je namijenjen rezidbi certificiranih
podloga za cijepljenje tijekom faze rasta obavi se jedan vizualni pregled,
dodatni pregledi se obavljaju u slučaju utvrđenih nepravilnosti ili sporova,
koji bi mogli utjecati na krajnju kvalitetu reprodukcijskog sadnog materijala
loze. Pregledi se posebno obavljaju u pogledu prisutnosti karantenskih i drugih
štetnih organizama iz točke 1. Poglavlja 2. ovoga Dodatka. U skladu s Dodatkom
3. ovoga Pravilnika uzmu se uzorci za ponovnu analizu predosnovnih matičnih
trsova, osnovnih matičnih trsova i certificiranih matičnih trsova na prisutnost
propisanih virusa i virusu sličnih štetnih organizama. Pregledi se obavljaju u
trenutku, koji je najprimjereniji za utvrđivanje prisutnosti štetnih organizama
odnosno za uzimanje uzoraka.
5) Pri pregledima iz točke 4. ovoga Poglavlja provjere se i matične knjige, koje
o predosnovnim matičnim trsovima odnosno o osnovnim i certificiranim matičnim
nasadima vodi dobavljač, posebno zapise o izvedenim tehnološkim postupcima te
postupcima za sprečavanje pojave i širenja štetnih organizama i o mogućim drugim
postupcima u objektu, nasadu i zaštitnom pojasu te o mogućem uklanjanju biljaka
ili reprodukcijskog materijala te o razlozima za njihovo uklanjanje. Zavod
obavlja i druge preglede, potrebne za to, da provjeri, da li matični trsovi
odnosno osnovni i certificirani matični nasadi ispunjavaju zahtjeve iz Poglavlja
3. ili 4. ovoga Dodatka.
6) Ako Zavod pri pregledu iz točke 4. i 5. ovoga Poglavlja utvrdi zarazu ili ako
postoji sumnja na zarazu s karantenski štetnim organizmima, bez odgode će
obavijestiti nadležnog fitosanitarnog inspektora.
7) Zavod će potvrditi reznice plemki ili podloga za cijepljenje i izdati
Uvjerenje o sadnom materijalu te zahtijevani broj certifikata o sadnom
materijalu na pakiranju u skladu s Dodatkom 5. ovoga Pravilnika, ako se
pregledima odnosno na temelju uzoraka i analiza iz ovoga Poglavlja utvrdi, da:
– je matični trs od kojeg su proizvedene reznice plemki ili pod­loga za
cijepljenje potvrđen u stručnom nadzoru,
– je količina proizvedenih reznica plemki ili podloga za cijepljenje
odgovarajuća stanju matičnih trsova odnosno njegovim proizvodnim mogućnostima,
od kojih su proizvedeni,
– reznice plemki ili podloga za cijepljenje ispunjavaju zahtjeve iz Dodatka 2.,
ovoga Pravilnika i pakirani su u skladu s Dodatkom 6. ovoga Pravilnika.
8) Ako se pregledima odnosno na temelju uzoraka i analiza utvrdi, da predosnovni
matični trsovi, osnovni matični nasad ili certificirani matični nasad ne
ispunjavaju više uvjete za izdavanje Uvjerenja o sadnom materijalu iz Poglavlja
6. ili 10. ovoga Dodatka, Zavod će ukinuti službenu potvrdu tih matičnih trsova
i zabraniti proizvodnju reznica plemki ili podloga za cijepljenje, proizvedenih
u tom nasadu u toj godini.
9) Certificiran ili potvrđen reprodukcijski sadni materijal iz točke 7. ovoga
Poglavlja Zavod će označiti certifikatima na pakiranju.

Poglavlje 11.
CERTIFIKACIJA ILI POTVRĐIVANJE OSNOVNIH I CERTIFICIRANIH SADNICA
VINOVE LOZE

1) Dobavljač, koji proizvodi osnovne ili certificirane sadnice vinove loze,
odnosno ukorijenjene lozne cijepove ili korjenjake dostavit će Zavodu prijavu za
stručni nadzor najkasnije do 30. travnja u godini sadnje. U prijavi će navesti
podatke iz podstavka 1. i 2. točke 1. Poglavlja 6. ovoga Dodatka, podatke o
reprodukcijskom sadnom materijalu upotrijebljenom pri proizvodnji (porijeklo,
vrsta reprodukcijskog sadnog materijala, sorta odnosno podloga, kategorija,
količina) te broj i datum zapisnika o pregledu tla u skladu s Poglavljem 8.
ovoga Dodatka.
2) U postupku stručnog nadzora korenjaka i ukorijenjenih loznih cijepova Zavod
će obaviti:
– pregled evidencije i dokaza o reprodukcijskom sadnom materijalu,
upotrijebljenom pri proizvodnji sadnica loze,
– pregled, da li je prporište doista na zemljištu, koje je pregledano u skladu s
Poglavljem 8. ovoga Dodatka i da li su u pogledu podizanja i održavanja
prporišta ispunjeni zahtjevi iz Poglavlja 5. ovoga Dodatka,
– pregled zapisa o izvedenim tehnološkim postupcima te postup­cima za
sprečavanje pojave i širenja štetnih organizama i mogućim drugim postupcima u
prporištu, posebno o mogućem uklanjanju biljaka ili reprodukcijskog sadnog
materijala odnosno o njihovom uništenju,
– vizualni pregled biljaka u tijeku rasta u pogledu prisutnosti karantenskih i
drugih štetnih organizama iz točke 1. Poglavlja 2. ovoga Dodatka,
– vizualni kontrolni pregled biljaka tijekom rasta u pogledu sortne čistoće
odnosno identičnosti sa sortom,
– uzimanje uzoraka reprodukcijskog sadnog materijala za analizu u slučaju pojave
ili sumnje na pojavu karantenski štetnih organizama ili štetnih organizama iz
točke 5. Dodatka 1. ovoga Pravilnika. O pronalasku ili sumnji na karantenski
štetne organizme potrebno je bez odgode obavijestiti nadležnog fitosanitarnog
inspektora.
3) Zavod će obaviti preglede iz točke 2. ovoga Poglavlja najmanje dvaput u fazi
rasta, osim u slučaju proizvodnje certificiranih loznih cijepova, gdje se u fazi
rasta obavlja jedan vizualni pregled, dodatni pregledi se obavljaju u slučaju
utvrđenih nepravilnosti ili sporova, koji bi mogli utjecati na konačnu kvalitetu
reprodukcijskog materijala vinove loze. Pri pregledu Zavod će posebno provjeriti
dokaze, da li je reprodukcijski sadni materijal, koji je upotrijebljen pri
proizvodnji sadnica vinove loze, stručno nadziran u skladu s Poglavljem 10.
ovoga Dodatka, uspoređuje evidencije iz podtočke 1. točke 2. ovoga Poglavlja s
sadašnjim stanjem u prporištu, provjeri moguća prazna mjesta u prporištu te
utvrdi razloge za njih na temelju evidencija, koje vodi dobavljač. Pri pregledu
ocijeni i opće stanje i opći izgled razvoja biljaka.
4) Dobavljač mora najkasnije 10 dana prije planiranog vađenja u prporištu javiti
Zavodu predviđeni datum vađenja i lokaciju skladišta, gdje će se korjenjaci i
ukorijenjeni lozni cijepovi pripremiti za stavljanje na tržište. Ujedno će od
Zavoda zatražiti da mu izda određeni broj Certifikata na pakiranju za
označavanje osnovnih korenjaka ili osnovnih odnosno certificiranih ukorijenjenih
loznih cijepova. U tom slučaju obavezno će navesti i predviđeni datum pakiranja,
način pakiranja te količinu korenjaka ili ukorijenjenih loznih cijepova u
pakiranju.
5) Zavod će stručno nadzirati korjenjake i ukorijenjene lozne cijepove iz
Poglavlja 10. te izdati Uvjerenje o sadnom materijalu i traženi broj propisanih
certifikata o sadnom materijalu na pakiranju u skladu s Dodatkom 5. ovoga
Pravilnika, ako utvrdi:
– na temelju pregleda iz točke 2. ovoga Poglavlja, da su tijekom rasta ispunjeni
zahtjevi iz Poglavlja 5. ovoga Dodatka,
– da je količina proizvedenih korenjaka i ukorijenjenih loznih cijepova
odgovarajuća u pogledu pregledane količine u prporištu,
– da korjenjaci i ukorijenjeni lozni cijepovi ispunjavaju zahtjeve iz Dodatka 2.
ovoga Pravilnika i pakirani su u skladu Dodatkom 6. ovoga Pravilnika,
– da su ispunjeni uvjeti za izdavanje biljne putovnice u skladu s propisima,
koji uređuju izdavanje biljnih putovnica.
6) Stručno nadzirane osnovne korjenjake i ukorijenjene lozne cijepove kategorije
osnovni odnosno certificirani iz točke 5. ovoga Poglavlja označiti će se
certifikatom o sadnom materijalu na pakiranju.

Poglavlje 12.
ZAHTJEVI ZA MATIČNE NASADE KATEGORIJE STANDARDNI

1) Matični nasadi kategorije standardni, koji su namijenjeni za proizvodnju
plemki kategorije standardni, moraju pored zahtjeva iz Dodatka 1. ovoga
Pravilnika ispunjavati i sljedeće zahtjeve:
1. u matičnom nasadu za proizvodnju plemki kategorije standardni prije stručnog
nadzora mora biti izvedena pozitivna masovna selekcija u skladu s Dodatkom 7.
ovoga Pravilnika (u daljnjem tekstu: pozitivna masovna selekcija);
2. matični nasad se svake godine vizualno pregleda u pogledu prisutnosti
karantenskih i drugih štetnih organizama iz točke 1. Poglavlja 2. ovoga Dodatka;
3. u slučaju pojave ili sumnje na pojavu karantenski štetnih organizama uzmu se
uzorci biljaka i zemlje za analiziranje u ovlaštenom laboratoriju,
4. iz reprodukcije se pored biljaka koje pokazuju znakove prisutnosti štetnih
organizama iz točke 5. Dodatka 1. ovoga Pravilnika, uklone i biljke koje
pokazuju znakove zaraze s Agrobacterium tumefaciens.
2) Za zemljište, na kojem je standardni matični nasad smatra se da ispunjava
zahtjeve iz točke 3. Dodatka 1. ovoga Pravilnika, ako je vinograd posađen na
zemljištu, na kojem najmanje 4 godine nije rasla loza ili ako se analizom uzetih
uzoraka utvrdi, da u zemlji nisu prisutne nematode vektori virusa.
3) Uzorke biljnog materijala za analize koja se izvode u skladu s ovim
Poglavljem, uzima fitosanitarni inspektor i osposobljeni djelatnici Zavoda ili
dobavljača.
4) Iznimno od odredbe točke 5.4 Dodatka 1. ovoga Pravilnika udio biljaka koje se
uklanjaju iz reprodukcije radi štetnih organizama iz podtočke 4. točke 1. ovoga
Poglavlja, smije biti najviše 10%.
5) Za matični nasad kategorije standardni vodi se matična knjiga, koja sadrži:
– selekcijsku terensku knjigu s podacima i dokazima navedenim u točki 5. i 6.
Dodatka 7. ovoga Pravilnika,
– Uvjerenje o sadnom materijalu za matični nasad kategorije standardni,
– kopije zapisnika o obavljenim godišnjim pregledima matičnog nasada kategorije
standardni,
– zapise o sveukupnoj proizvodnji plemki koja potiče iz matičnog nasada
kategorije standardni i o izdanim certifikatima o sadnom materijalu na pakiranju
za taj materijal.
6) Za matični nasad kategorije standardni, namijenjen za dobivanje plemki
stolnih sorata loze ne primjenjuje se odredba podtočke 1. točke 1. ovoga
Poglavlja.
7) Za standardne matične nasade iz točke 6. ovoga Dodatka vodi se matična
knjiga, koja umjesto dokaza iz podtočke 1. točke 5. ovoga Poglavlja sadrži:
– kopiju katastarskog plana s ucrtanim matičnim nasadom,
– dokaze o nabavci i porijeklu sadnog materijala, upotrijebljenog za sadnju
matičnog nasada,
– zapisnike o obavljenim pregledima i izvedenim postupcima u matičnom nasadu,
posebno u pogledu nadzora i suzbijanja štetnih organizama,
– zapise o sveukupnoj proizvodnji plemki koja potiče iz matičnog nasada
kategorije standardni i o izdanim certifikatima o sadnom materijalu na pakiranju
za taj materijal.

Poglavlje 13.
ZAHTJEVI ZA PRPORIŠTA KATEGORIJE STANDARDNI

1) Za proizvodnju ukorijenjenih loznih cijepova kategorije standardni,
upotrebljavaju se stručno nadzirane plemke kategorije standardni u skladu s
Poglavljem 15. ovoga Dodatka i stručno nadzirane podloge za cijepljenje iz
Poglavlja 10. ovoga Dodatka.
2) Prporišta u kojima se proizvode ukorijenjeni lozni cijepovi kategorije
standard moraju pored zahtjeva iz Dodatka 1. ovoga Pravilnika ispunjavati i
sljedeće zahtjeve:
– lozni cijepovi u prporištu moraju biti odvojeno posađeni, a osobito svaka
kombinacija sorte i podloge mora biti u svom redu, ako to nije moguće između
pojedine kombinacije sorte i podloge u redu mora biti najmanje razmak od jednog
metra. Svaka kombinacija mora biti jasno označena,
– prporišta treba redovito vizualno pregledavati na prisutnost karantenskih i
drugih štetnih organizama iz točke 1. Poglavlja 2. ovoga Dodatka i vizualno
pregledavati biljke tijekom rasta u pogledu sortne čistoće odnosno identičnosti
sa sortom,
– u slučaju pojave ili sumnje na pojavu karantenski štetnih organizama uzimaju
se uzorci biljaka i zemlje za analizu u ovlaštenom laboratoriju,
– lozne cijepove, koji pokazuju znakove zaraze štetnim organizmima iz točke 5.
Dodatka 1. ovoga Pravilnika ili s Agrobacterium tumefaciens i lozne cijepove
koji nisu sortno čisti se uklanja.

Poglavlje 14.
CERTIFIKACIJA ILI POTVRĐIVANJE MATIČNOG NASADA ZA PROIZVODNJU
PLEMKI KATEGORIJE STANDARDNI

1) Dobavljač prijavljuje matični nasad kategorije standardni Zavodu do 30.
travnja u godini u kojoj se počne u matičnom nasadu izvoditi pozitivna masovna
selekcija u skladu s Dodatkom 7. ovoga Pravilnika.
2) U prijavi iz točke 1. ovoga Poglavlja dobavljač mora navesti podatke iz
podtočke 1. i 2. točke 1. Poglavlja 6. ovoga Dodatka, dokaz o vlasništvu ili
zakupu nasada, odnosno podatke o zemljištu na kojemu je matični nasad
(katastarska općina, broj katastarske čestice i površina) te podatke o
reprodukcijskom sadnom materijalu upotrijebljenom pri sadnji matičnog nasada
(sorta, kategorija, količina).
3) Do dobivanja izvješća o rezultatima pozitivne masovne selek­cije, Zavod
obavlja vizualne preglede zdravstvenog stanja trsova u prijavljenom matičnom
nasadu na prisutnost karantenskih i drugih štetnih organizama iz točke 1.
Poglavlja 2. ovoga Dodatka, a posebno u trenutku koji je najprimjereniji za
utvrđivanje prisutnosti štetnih organizama. Ako postoji sumnja na prisutnost
karantenski štetnih organizama, uzimaju se uzorci i šalju na analizu ovlaštenom
laboratoriju.
4) Pri pregledu iz točke 3. ovoga Poglavlja može se provjeriti i da li dobavljač
ispunjava obaveze dobavljača u skladu sa Zakonom i ovim Pravilnikom, da li
izvodi pozitivnu masovnu selekciju u skladu sa selekcijskim zadatkom iz točke 4.
Dodatka 7. i da li posjeduje i vodi selekcijsku terensku knjigu u skladu s
točkom 5. i 6. Dodatka 7. ovoga Pravilnika.
5) Zavod će izdati Uvjerenje o sadnom materijalu i potvrditi nasad kao stručno
nadziran matični nasad kategorije standardni, nakon što mu dobavljač predoči
dokaz o obavljenoj pozitivnoj masovnoj selekciji iz podtočke 3. točke 7. Dodatka
7. ovoga Pravilnika, ako pregledima te na temelju dokaza utvrdi, da:
– je matični nasad sortno autentičan i čist, da odabrani matič­ni trsovi
ispunjavaju dodatne zahtjeve za matične trsove kategorije standardni u skladu s
kriterijima, propisanim u podtočki 1. točke 7. Dodatka 7. ovoga Pravilnika i da
su označeni u skladu s podtočkom 7. točke 6. Dodatka 7. ovoga Pravilnika,
– je pregledima, prijavljenog matičnog nasada tijekom rasta najmanje dvije
godine za redom prije potvrđivanja, utvrđeno da je bez karantenski štetnih
organizama,
– dobavljač vodi matičnu knjigu za matični nasad u skladu sa zahtjevima iz
Dodatka 7. ovoga Pravilnika,
– matični nasad ispunjava zahtjeve iz Poglavlja 12. ovoga Dodatka za matične
nasade kategorije standardni.
6) Iznimno od odredbi ovoga Poglavlja matični nasadi stolnih sorata kategorije
standardni certificiranju se, odnosno potvrđuju, na temelju godišnje prijave
proizvodnje koju dobavljač podnosi do 30. travnja u godini prije prve
proizvodnje plemki, ako Zavod na temelju pregleda u dvije vegetacijske sezone
utvrdi da su ispunjeni zahtjevi koji su u Poglavlju 12. ovoga Dodatka propisani
za takve matične nasade.
7) Certifikacija ili potvrđivanje matičnog nasada kategorije standardni traje
dok su ispunjeni uvjeti i zahtjevi propisani za matični nasad kategorije
standardni u Poglavlju 12. ovoga Dodatka.

Poglavlje 15.
PREGLEDI MATIČNOG NASADA KATEGORIJE STANDARDNI I IZDAVANJE
UVJERENJA O SADNOM MATERIJALU ZA PLEMKE KATEGORIJE STANDARDNI

1) Plemke, namijenjene za proizvodnju ukorijenjenih loznih cijepova kategorije
standardni, mogu se rezati u matičnom nasadu nakon izdavanja Uvjerenja o sadnom
materijalu.
2) Za dobivanje Uvjerenja iz točke 1. ovoga Poglavlja svake godine, dobavljač
mora podnijeti godišnju prijavu najkasnije do 30. travnja, u skladu s ovim
Pravilnikom Zavodu, ali najkasnije do zadnjeg pregleda što ga na temelju
godišnje prijave proizvodnje, a prije rezidbe u toj godini obavi Zavod.
3) Na temelju prijave iz točke 2. ovoga Poglavlja Zavod će obaviti i preglede,
kojima će utvrditi:
– da li dobavljač ispunjava obaveze dobavljača u skladu sa Zakonom i ovim
Pravilnikom,
– da li dobavljač vodi matičnu knjigu u skladu s ovim Pravilnikom. U matičnoj
knjizi pregledat će posebno zapise o izvedenim postupcima za sprečavanje pojave
i širenja štetnih organizama i o mogućem uklanjanju biljaka ili reprodukcijskog
sadnog materijala odnosno o njihovom uništenju.
4) Zavod će izdati Uvjerenje o sadnom materijalu za reproduk­cijski sadni
materijal, ako na temelju pregleda, koji se izvode u skladu s ovim Poglavljem
utvrdi da:
– dobavljač ispunjava obaveze dobavljača i da nisu utvrđene nepravilnosti,
– matični nasad kategorije standardni još ispunjava zahtjeve iz Poglavlja 12.
ovoga Dodatka.
5) Ako Zavod na temelju pregleda, koji se izvode u skladu s ovim poglavljem,
utvrdi da matični nasad više ne ispunjava zahtjeve iz Poglavlja 12. ovoga
Dodatka isto će zapisnički evidentirati i neće izdati Uvjerenje o sadnom
materijalu iz točke 5. Poglavlja 14. ovoga Dodatka čime se zabranjuje rezidba
reznica podloga i plemki ili će se matični nasad trajno brisati iz evidencije
matičnih nasada u slučaju zahtjeva koje se ne mogu ispraviti.
6) Na zahtjev dobavljača, a na temelju Uvjerenja o sadnom materijal u Zavod će
izdati certifikate o sadnom materijalu na pakiranju i obrazac certifikata uz
otpremnicu.
7) Zavod provjerava da li plemke ispunjavaju zahtjeve iz Dodat­ka 2. ovoga
Pravilnika, da li su pakirane u skladu s Dodatkom 6. ovoga Pravilnika i da li su
označene na način koji je propisan ovim Pravilnikom.

Poglavlje 16.
STRUČNI NADZOR PRPORIŠTA I UKORIJENJENIH LOZNIH CIJEPOVA KATEGORIJE
STANDARD

1) Dobavljač može staviti na tržište ukorijenjene lozne cijepove kategorije
standardni ako su tijekom rasta u skladu s ovim Poglav­ljem stručno nadzirani u
okviru nadzora pod stručnom kontrolom ili stručnog nadzora od strane Zavoda.
2) Dobavljač mora prijaviti Zavodu za nadzor proizvodnju ukorijenjenih loznih
cijepova kategorije standardni najkasnije do 30 travnja tekuće godine, uz
potrebnu dokumentaciju o porijeklu upotrijebljenog reprodukcijskog sadnog
materijala.
3) U okviru nadzora Zavod/nadzornik dobavljača obavlja preglede kojima
provjerava da li su ispunjeni zahtjevi za prporišta kategorije standardni iz
točke 2. Poglavlja 13. ovoga Dodatka.
4) Zavod provjerava i da li dobavljač ispunjava obaveze dobav­ljača u skladu sa
Zakonom i ovim Pravilnikom, a pri tome posebno pregledava evidencije i dokaze o
reprodukcijskom materijalu upotrijebljenom pri cijepljenju.
5) Zavod/nadzornik dobavljača kontrolira zapisnike o izvedenim postupcima za
sprečavanje pojave i širenja štetnih organizama i mogućim drugim postupcima u
prporištu, posebno o mogućem uklanjanju biljaka ili reprodukcijskog sadnog
materijala odnosno o njihovom uništenju te o izdavanju Uvjerenja o sadnom
materijalu dobavljača. Na temelju evidencije i dokaza provjerava da li je
reprodukcijski sadni materijal, koji je upotrijebljen za proizvodnju
ukorijenjenih loznih cijepova ispunjavao zahtjeve iz točke 1. Poglavlja 13.
ovoga Dodatka.
6) Ako je iz zapisnika, koji Zavod vodi o pregledima obavljenim u skladu s ovim
Poglavljem, razvidno da su tijekom rasta bili ispunjeni zahtjevi iz Poglavlja
13. ovoga Dodatka, Zavod će za njih izdati Uvjerenje o sadnom materijalu.
7) Dobavljač koji je ovlašten za provođenje nadzora pod stručnom kontrolom
provoditi će nadzor sukladno točkama 3. i 5. ovoga Poglavlja, te će izdat
Uvjerenje o sadnom materijalu za nadziranu proizvodnju sadnica loze kategorije
standardni.
8) Dobavljač može na temelju izdanog Uvjerenje o sadnom materijalu od Zavoda
zatražiti izdavanje Certifikata o sadnom materijalu na pakiranju i uz
otpremnicu.
9) Zavod/dobavljač će u trenutku pakiranja i označavanja sad­nica loze kod
dobavljača obaviti pregled, kojim će provjeriti da li ukorijenjeni lozni
cijepovi ispunjavaju zahtjeve iz Dodatka 2. ovoga Pravilnika, da li su pakirani
u skladu s Dodatkom 6. ovoga Pravilnika i da li su označeni na način propisan
ovim Pravilnikom.

**DODATAK 5.**

ZAHTJEVI ZA CERTIFIKAT O SADNOM MATERIJALU NA PAKIRANJU I CERTIFIKAT O SADNOM
MATERIJALU UZ OTPREMNICU

*A. Certifikat o sadnom materijalu na pakiranju*
I. POTREBNI PODACI

1. »EEC standard«;
2. zemlja proizvodnje;
3. tijelo odgovorno za certificiranje ili njegov logotip;
4. ime i adresa osobe odgovorne za plombiranje ili njezin identifikacijski broj;
5. botaničko ime vrste;
6. vrsta sadnog materijala;
7. kategorija;
8. sorta odnosno klon (u slučaju loznih cijepova zahtjev se primjenjuje za
reznice plemki i podloga);
9. broj partije;
10. količina;
11. dužina (samo za reznice loznih podloga) navodi se najmanja dužina reznice u
pakiranju ili snopu;
12. godina proizvodnje.

II. MINIMALNI PODACI

Certifikat o sadnom materijalu na pakiranju mora ispunjavati sljedeće zahtjeve:
1. biti mora neizbrisivo otisnut i jasno čitljiv;
2. mora biti pričvršćena na istaknutom mjestu na način da je dobro vidljiva;
3. podaci koji su propisani u točki A. I. ovoga Dodatka, ne smiju biti
sakriveni, prikriveni ili dijelom pokriveni drugim napisom ili grafičkim znakom;
4. podaci koji su propisani u točki A. I. ovoga Dodatka, moraju biti otisnuti u
istom vidnom polju.

III. ODSTUPANJA U POGLEDU MALIH KOLIČINA NAMIJENJENIH KRAJNJEM KORISNIKU

*1. Više od jedne sadnice*
Ukoliko je u pakiranju ili snopu više od jedne sadnice Certifikat o sadnom
materijalu na pakiranju mora sadržavati podatke propisane točkom A. I. ovoga
Dodatka, uz uvjet da se kod podatka uz točku 10. naznači točan broj sadnica u
pakiranju ili snopu.
2. Samo jedna sadnica
Ukoliko je u pakiranju ili snopu više od jedne sadnice Certifikat o sadnom
materijalu na pakiranju mora sadržavati sve podatke propisane točkom A. I. ovoga
Dodatka, osim:
– vrsta sadnog materijala
– kategorija
– broj partije
– količina
– dužina reznica loznih podloga
– godina proizvodnje.

IV. ODSTUPANJA U POGLEDU SADNICA LOZE U TEGLAMA, SANDUCIMA I KUTIJAMA
(KONTEJNERIMA)

U slučaju sadnica loze ukorijenjenih u bilo kojem supstratu u teglama, sanducima
i kutijama kada pakiranja takvog materijala zbog svog sastava ne mogu u
potpunosti ispuniti zahtjeve za plombiranje (uključujući označavanje):
a) reprodukcijski materijal će se držati u odvojenim pakiranjima prikladno
označen po sorti, i ako je potrebno klonu, te broju biljaka u pakiranju;
b) certifikat o sadnom materijalu na pakiranju nije obavezan;
c) sadni materijal pratit će certifikat o sadnom materijalu uz otpremnicu
propisan u točki B.

*B. Certifikat o sadnom materijalu uz otpremnicu*

I. ZAHTJEVI KOJI MORAJU BITI ISPUNJENI

Certifikat o sadnom materijalu uz otpremnicu mora:
– biti izdan u najmanje dva primjerka (jedan za pošiljatelja i jedan za
primatelja);
– primjerak primatelja mora pratiti pošiljku od pošiljatelja do primatelja;
– sadržavati sve podatke u vezi s pojedinom pošiljkom sadnog materijala, kao što
je to propisano u točki B. II. ovoga Dodatka;
– biti pohranjen i raspoloživ nadležnoj inspekciji najmanje jednu godinu od
izdavanja.

II. SADRŽAJ CERTIFIKATA O SADNOM MATERIJALU UZ OTPREMNICU

1. EEC standard;
2. zemlja proizvodnje;
3. tijelo odgovorno za certificiranje ili njegov logotip i oznaka zemlje;
4. serijski broj dokumenta;
5. naziv i jedinstveni registracijski broj pošiljatelja-dobavljača;
6. naziv primatelja;
7. botaničko ime vrste;
8. vrsta(e) sadnog materijala;
9. kategorija(e);
10. sorta(e) i ako je potrebno oznaka(e) klona(ova) (kod loznih cijepova to
vrijedi i za upotrijebljenu plemku i podlogu za cijepljenje);
11. broj jedinki u pakiranju ili snopu;
12. ukupan broj pakiranja ili snopova u pošiljci;
13. datum slanja pošiljke.

**DODATAK 6.**

PAKIRANJE

*Sastav paketa ili snopa*

|  |  |  |
| --- | --- | --- |
| Vrsta | Broj jedinki | Maksimalan broj |
|  | 1 | 2 |
| 1. lozni cijepovi | 25, 50, 100 ili višekratnik broja 100 | 500 |
| 2. lozni korjenjaci | 50, 100 ili višekratnik broja 100 | 500 |
| 3. reznice plemki |  |  |
| – s pet iskoristivih pupova | 100 ili 200 | 200 |
| – s jednim iskoristivim pupom | 500 ili višekratnik broja | 5000 |
| 4. reznice loznih podloga | 100 ili višekratnik broja 100 | 1000 |
| 5. reznice za korjenjake | 100 ili višekratnik broja 100 | 500 |

POSEBNI UVJETI

*I. Male količine*
Kada je nužno, broj jedinki u pojedinom pakiranju ili snopu, svih vrsta i
kategorija sadnog materijala navedenih u stupcu 1, može biti manji od najmanje
količine prikazane u stupcu 2.
*II. Ukorijenjene sadnice loze u bilo kakvom supstratu u loncima ili kontejnerima*Broj jedinki i maksimalan broj ne primjenjuju se za ukorijenjene sadnice loze u
loncima ili kontejnerima.

DODATAK 7.

METODE KLONSKE SELEKCIJE VINOVE LOZE

***1. Opće odredbe***

1) Metoda klonske selekcije vinove loze služi za održavanje i pročišćavanje
sorte u smislu očuvanja svih važnih sortnih karakteristika i zdravstvenog
stanja. Unutar klonske selekcije razlikujemo dvije podmetode:
– pozitivna masovna selekcija upotrebljava se za odabir matičnih trsova
kategorije standard i za odabir biljaka kandidata za matične trsove kategorije
predosnovni. Odabrani matični trsovi kategorije standard služe kao izvor za
proizvodnju komercijalnog reprodukcijskog sadnog materijala. Odabrane biljke
kandidati slobodni od štetnih organizama iz točke 5. Dodatka 1. ovoga Pravilnika
služe za zasnivanje predosnovnih matičnih nasada sorte. Predosnovni matični
nasad jedne sorte mora biti zasnovan sa najmanje 5 elitnih biljaka.
– individualna klonska selekcija upotrebljava se za odabir klonova. Klonovi
prije uvođenja u postupak stručnog nadzora moraju proći postupak službenog
priznavanja i upisa na sortnu listu u skladu s Poglavljem 1. Dodatka 4. ovoga
Pravilnika.
2) Pozitivna masovna selekcija izvodi se u posebnim matičnim nasadima ili rodnim
vinogradima, posađenim sa loznim cijepovima kategorije certificirani ili
standardni.
3) Pozitivnu masovnu selekciju s ciljem odabira biljaka kandidata za matične
trsove kategorije predosnovni izvodi održivač sorte, koji je ugovorom o
znanstveno stručnoj suradnji povezan sa znanstveno-stručnom ustanovom kao
izvođačem stručnog dijela selekcije. Pozitivnu masovnu selekciju i osnovni
odabir biljaka kandidata za predosnovne matične trsove klonova provodi se u
skladu s metodom klonske selekcije, a izvoditi je može održivač uz iste uvjete
vezane uz suradnji s znanstveno stručnom ustanovom.
4) Pozitivnu masovnu selekciju s ciljem odabira matičnih trsova kategorije
standardni izvodi održivač, koji je stručno osposobljen ili ima stručno
osposobljenu osobu (u daljnjem tekstu: selekcioner), koja ima najmanje VII/I
stupanj obrazovanja poljoprivredne struke, i najmanje 2 godina radnog iskustva u
vinogradarstvu.
5) Održivač koji izvodi pozitivnu selekciju u vinogradarstvu mora biti upisan u
Upisnik dobavljača.

***2. Odabir vinograda***

1) Za izvođenje pozitivne masovne selekcije za odabir matičnih trsova kategorije
standardni izaberu se vinogradi koji leže na položajima primjerenim za sortu s
kojom su posađeni. Odabrani vinogradi moraju udovoljavati općim uvjetima za
proizvodnju loznog sadnog materijala kategorije standardni, propisanim u Dodatku
1. ovoga Pravilnika. Odabrani vinograd mora biti sortno čist, pri čemu se
tolerira 1%-tno odstupanje. Viši postotak drugih sorata je dozvoljen, ako je u
pitanju vinograd posađen starom sortom u izumiranju.
Za izvođenje pozitivne masovne selekcije mogu se odabrati vinogradi s najmanje
600 mjesta za sadnju po pojedinoj vinskoj sorti, osim ako je u pitanju vinograd
posađen sa starom sortom koji se uzgaja u manjem opsegu ili ako za selekciju
primjereni veći nasadi nisu na raspolaganju.
2) Odabir vinograda za odabir biljaka kandidata za matične trsove kategorije
predosnovni izvodi održivač sorte u suradnji sa znanstveno stručnom ustanovom.

***3. Introdukcija i individualna klonska selekcija vinove loze***

Introdukciju priznatih klonova od sorata koje su upisane na sortnu listu, kao i
razvoj domaćih klonova metodom individualne klonske selekcije izvodi održivač
sorte u suradnji sa znastveno stručnom ustanovom u skladu sa međunarodno
priznatim standardima i postupcima. Provjeru introduciranog ili
novoselekcioniranog klona obavlja Zavod.

***4. Provjera (priznavanje) klona***

1) Na temelju prijave dobavljača (održivača) provjeru klona iz podtočke 2. točke
2. Poglavlja 7. ovoga Dodatka izvodi Zavod, ovlašten u skladu sa Zakonom. Pod
uvjetom da Zavod obavi stručni nadzor nad provjerom klona, Zavod može dozvoliti
dobavljaču (održivaču) da provjeru klona obavi sam u cijelosti ili dijelom.
2) Provjera klona je sastavljena iz sortnih pokusa i laboratorijskih analiza i
traje najmanje 3 godine na biljkama starijim od 3 godine. U tu svrhu posadi se
najmanje 30 trsova svakog novog klona, koji se uspoređuje sa standardnom sortom.
Ako je potrebno provjeriti svojstva cijepljenja klona, reprodukcijski sadni
materijal klona cijepi se najmanje na dvije različite podloge istog selekcijskog
ranga. Za izvedbu sortnih pokusa i laboratorijskih analiza u postupku provjere
novog klona bitne su i odredbe propisa, koji uređuju ispitivanje sorti vinove
loze u postupku upisa sorti vinove loze u sortnu listu.
3) Pored utvrđivanja morfoloških i fizioloških svojstava sorte radi provjere
autentičnosti klona sa sortom od koje potječe u postupku provjere klona
provjerava se i njegova upotrebna vrijednost te se provedu dvije
mikrovinifikacije grožđa, a rezultat se prilaže uz standardni opis klona.
4) Na temelju rezultata provjere iz točke 1. i 2. ovoga Poglavlja Zavod će
napraviti ampelografski opis klona i izdati konačnu potvrdu o provjeri klona.

![](dodatni/144818.gif)
![](dodatni/144817.gif)
![](dodatni/144816.gif)
![](dodatni/144815.gif)
![](dodatni/144814.gif)
![](dodatni/144813.gif)
![](dodatni/144812.gif)
![](dodatni/144811.gif)

Pravilnik, NN 133/2006-3024
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)